Desakan Hidup, 5 Beranak Ni Hanya Mampu Tinggal Di Bengkel Motosikal. Semoga Ada Yang Sudi Membantu!

Tiada siapa yang ingin hidup susah dan pastinya setiap antara kita mengimpikan untuk hidup di dalam keadaan yang serba serbi ada. Selain hidup di dalam keadaan kewangan yang stabil dan paling tidak ada rumah yang selesa untuk berteduh daripada hujan dan panas untuk membesarkan anak-anak.

Namun kemiskinan hidup yang dilalui oleh sekeluarga yang menetap di Kampung Parit 5 Gambut, Sungai Panjang, Selangor ini telah memaksa mereka menjadikan bengkel motosikal sebagai ‘syurga’ kediaman mereka sejak 10 tahun yang lalu.

Apa yang lebih menyedihkan memetik paparan berita yang dikongsikan di myMetro,  ‘syurga’ didiami mekanik motosikal, Zainal Abidin Mohamed, 38, isterinya, Sri Idayu Sabran, 34, serta tiga anak berusia dua hingga 10 tahun itu menunggu rebah akibat dimakan anai-anai.

Malah ketiga-tiga anak pasangan suami isteri itu pernah disengat lipan beberapa kali sebelum ini.

Usaha Buat 2 Kerja

Bercerita lanjut, Zainal Abidin berkata, dia melakukan dua pekerjaan iaitu membaiki motosikal pada waktu siang bersama anak buah dan menangkap belut pada sebelah malam.

Katanya, semua itu dilakukan demi menyara keluarganya. Saya perlu berusaha keras kerana dua daripada tiga anak sudah bersekolah selain menjaga ibu (Aminah Ismail, 79) yang sakit darah tinggi dan tidak boleh berjalan.

“Tetapi disebabkan Covid-19 dan Perintah Kawalan Pergerakan (PKP), pendapatan saya tidak menentu hingga menyebabkan saya tidak dapat membayar bil elektrik dan air,” katanya ketika dikunjungi Pengerusi Majlis Pengurusan Komuniti Kampung (MPKK) Kampung Parit 5 dan 6 Gambut, Mas Lina Husein tadi.

Sehubungan itu, Zainal Abidin berharap ada pihak yang sudi menawarkan kediaman yang selamat dan selesa untuk membesarkan ketiga-tiga anaknya.
“Dahulunya bengkel ini adalah rumah pusaka. Namun ia terpaksa diubah suai menjadi bengkel motosikal bagi menyara keluarga,” katanya.

Orang ramai yang ingin menyumbang boleh menyalurkannya ke akaun Bank Islam (12056022663230) di atas nama Zainal Abidin Mohamed atau menghubunginya di talian 017-3596683.

Sementara itu, Mas Lina berkata, kesusahan dihadapi Zainal Abidin sekeluarga sememangnya dalam perhatian pihaknya.

Katanya, beliau berharap pihak berwajib membantu keluarga itu dengan memberikan sebuah rumah demi keselesaan anak-anak.

Nak tahu, KELUARGA ada hadiah wang tunai RM500 nak beri kepada anak-anak anda! Caranya mudah sahaja, anda perlu kongsikan perasaan rasa bangga menjadi anak Malaysia.


“Kaya- Kaya Pun Tak Berlagak. Tetap Humble.”  Syahmi Sazli & Isteri Berniaga Air Raih Perhatian Warganet

Pengarah dan Youtuber terkenal, Syahmi Sazli sekali lagi mendapat perhatian ramai selepas tularnya satu video yang menunjukkan dia bersama isteri, Anissa Faizul dilaman sosial. Ini kerana, mereka dilihat sedang berniaga air di bulan puasa.

Sikap mereka ketika berniaga juga menerima pujian oleh warganet apabila Syahmi Sazli juga digelar sebagai Youtuber paling humble meskipun kejayaannya kini bukanlah rahsia lagi.

Menerusi perkongsian video tersebut ditiktok, kelihatan bapa kepada seorang cahaya mata ini  bersama isterinya dirakam sedang sibuk menjual air. Malah difahamkan, air yang dijual juga dalam pada masa yang sama telah viral.

Perkongsian video oleh akaun bernama, Milobenggg_ di aplikasi tersebut dihujani dengan ratusan reaksi memuji sikap Syahmi Sazli dan isterinya disamping hantaran terbabit ditinggalkan ribuan tanda suka yang setakat ini sahaja sudah meraih lebih 55,000 tanda suka.

Rata-rata warganet meninggalkan ratusan komen positif dengan sikap pasangan bahagia tersebut yang begitu humble.

“Dah kaya tapi masih tetap berniaga sebab dia memang minat berniaga, orang paling humble”

“Dah kayo tapi Masih tetap beeniaga sebab dia memang Minat berniaga .orang paling humble.

Saya pom suka nisa dan syahmi.. xagah langsong 👍🏻👍🏻👍🏻👍🏻terbaik la.

“Youtuber paling humble setakat ni😳

“Orang kaya rilek jer jual air milo🤣

Itu antara pujian dan kata-kata warganet kepada pasangan muda dan berjaya ini.


Khusyuk Dalam Solat Itu Rezeki,  Pakar Otak Ni Kongsikan 13 Cara Cari Khusyuk!

Tak dinafikan, adakalanya ketika bersolat pun kita masih memikirkan soal duniawi. Soal kerja yang tak habis-habis kita fikirkan, saban hari malah saban waktu. Itulah kesilapan yang kita lakukan. Gagal untuk kusyuk.

Katanya khusyuk dalam solat itu satu REZEKI.

Solat Dengan Khusyuk

Salah satu tanda betapa dekatnya kita dengan kiamat ialah Allah SWT tarik nikmat khusyuk ini. Dan kiamat kecil ialah kematian kita.Apabila tiada juga khusyuk mungkin itu tanda kiamat kecil makin menghampiri kita.

Solat itu tuntutan. Suruhan dari Tuhan. Hadiah untuk insan.

Solat bukan sekadar rutin. Bukan juga aktiviti berdiri, rukuk dan duduk.

Ia aktiviti libatkan otak. Lebih menarik ada beza antara solat kusyuk dan tidak. Keduanya terpamir pada otak manusia.
Apabila kita solat dengan khusyuk, aktiviti OTAK bernama Parietal Lobe menjadi kurang aktif.

Fokus hanya pada yang satu. Bukan lagi terkenang kunci yang hilang atau apa yang perlu dibuat selepas ini. Apabila OTAK masih sibuk fikir hal dunia, tandanya Parietal Lobe masih aktif.

Soalnya bagaimana mahu kurangkan aktiviti Parietal Lobe supaya solat lebih kusyuk?

13 Cara Tenteramkan Parietal Lobe

Untuk tenteramkan bahagian ini perlu PRAKTIS. Setiap hari.

Sama seperti orang berlatih sukan. Tanpa latihan tiada pencapaian. Caranya MUDAH. Perlu PRAKTIS dahulu.

1. Cari tempat yang tiada gangguan.
Boleh jadi bilik tidur atau mana-mana tempat yang sesuai. Jauh dari gangguan untuk 5 minit sebagai permulaan.

2. Duduk dalam keadaan selesa.
Cara duduk terpulang. Asal SELESA. Pejamkan mata atau buka bergantung pada tahap SELESA.

3. Bernafas melalui hidung.
Rasakan udara yang masuk. Sejuk @ panas. Hembus nafas melalui mulut. Rasakan udara yang keluar.

4. Teruskan bernafas.
Fokuskan pada bahagian dada yang turun naik apabila bernafas. Teruskan bernafas. Rasakan pergerakan itu.

5. Teruskan bernafas.
Alihkan fokus pada pergerakan di perut. Turun naik perut. Rasakan.

6. Mungkin fikiran akan melayang.
Biarkan. Kembalikan fokus pada rasa udara keluar masuk, gerakan di dada dan diperut.

7. Selepas dua minit, boleh mulakan zikir.
Ambil perkataan dua suku kata. Contohnya Allah. Ini akan aktifkan Frontal Lobe.

8. PRAKTIS 5 minit dahulu.
Buat untuk 12 hari. Tujuan utama untuk belajar tenteramkan PARIETAL LOBE.

9. Dapatkan Rentak.
Apabila sudah dapat rentak ini, setiap kali sebelum solat, lakukan aktiviti ini. Bernafas dan berzikir.

10. Perlu rancang waktu mahu solat. Beri lebih masa. Perlu ruang bertenang.

11. Bernafas dengan Tenang.
Selepas zikir dan sebelum mulakan solat bernafas dengan tenang. Berdiri dan bernafas dengan relaks.

12. Semasa solat nafas perlu dijaga.
Ritma nafas perlu selari dengan bacaan. Contohnya, tarik nafas dan baca ayat. Berhenti dan tarik nafas untuk ayat berikutnya. Kaedah ini akan tenteramkan parietal lobe.

13. Fokus pada sebutan bacaan.
Apabila fikiran melayang, tarik nafas, lepas. Sambung semula apabila dapat fokus kembali.

Perlu PRAKTIS. Tenang tidak bertandang tanpa diundang. Khusyuk itu REZEKI.

Kredit: Dr Rizal Abu Bakar


“Janin Sudah Terbentuk, Rasa Dia Bergerak.” Pernah Keguguran 3 Kali, Syatilla Melvin Kini Hamil 5 Bulan Mohon Titip Doa!

Pengalaman pernah gugur sebanyak tiga kali sebelum ini membuatkan Syatilla Melvin lebih berhati-hati selain tidak putus memanjatkan doa memohon yang baik-baik dariNya.

Isteri kesayangan Saheizy Sam ini menjelaskan mengenai kehamilan ketiganya yang kini sudah masuk bulan kelima.

“Situasi keguguran sentiasa bermain di fikiran. Malah saya percaya bukan saya saja, tetapi juga para ibu mengandung yang pernah lalui hal sama sebelum ini. Jadi bila ada rezeki hamil lagi, saya doa moga anak dalam perut dalam keadaan baik hinggalah proses bersalin.

“Lebih-lebih lagi sebab saya sendiri ada pengalaman keguguran itu. Saya ada juga kongsi rasa bimbang dengan Sam. Tapi ia berbalik kepada ‘mindset’. Saya sentiasa panjat doa moga dipermudahkan urusan bersalin dan sebagainya.

“Apa-apa jadi pada saya tak apa, janji anak yang dikandung ini sihat walafiat. Itu yang penting bagi saya sekarang. Janin sudah terbentuk, dapat rasa dia bergerak,” ujarnya lagi.

Mengakui rindu untuk kembali berlakon, namun kekangan pada alahan membuatkan niat tersebut terpaksa terbantut.

“Sebelum ini saya terdetik untuk kembali berlakon, ada cakap pada Sam. Terima satu tawaran drama episod yang best, untuk Astro. Tup tup… mengandung pula. Fasa hamil kali ini pun saya alami alahan yang agak teruk.

“Jadi tak boleh buat apa-apa, duduk di rumah lebih kurang tiga bulan. Sebelum ini pun terpaksa ‘check in’ hotel sebab tak boleh bau rumah dan sebagainya. Dia rasa macam ‘serabut’, anxiety… Saya sendiri tak tahu bagaimana nak jelaskan. Hanya yang lalui akan lebih faham.

“Sekarang alhamdulillah bila masuk trimester kedua ini, alahan makin berkurangan. Saya dan suami tak kisah soal jantina anak. Memadai dia sihat sempurna seadanya sudah bersyukur. Kami sudah ada sepasang, jadi Allah nak bagi lagi rezeki zuriat kami terima,” katanya yang bakal melancarkan Kekasih Skin tidak lama lagi.

Untuk rekod, Syatilla dan suaminya, Sam mendirikan rumah tangga pada 8 Februari 2016. Mereka dikurniakan dua cahaya mata iaitu Syeriv Samheizy, 5, dan Sarima Samheizy yang kini berusia lebih setahun.

Follow dan subscribe Youtube Channel @BintangKecilMy
#BintangKecilMy #BintangKecil #KitakanJuara


Adik Beradik Ramai Pun Tak Pernah Gaduh, Rahsianya Kena Uninstall Hatred Selalu

Sering juga kita dengar kejadian adik beradik bergaduh dari zaman kanak-kanak hingga terbawa-bawa hingga dewasa. Lebih menyedihkan jika itu menyebabkan hubungan kekeluargaan akhirnya menjadi renggang hingga ada yang bermasam muka bertahun-tahun lamanya.

Kami 16 beradik seibu sebapa. Susunan posisi dalam gambar ikut umur. Nombor 1 hingga 11 semua lelaki, nombor 12 hingga 16 semua perempuan.

Alhamdulillah hidup bahagia walaupun melalui fasa kehidupan yang serba kekurangan. Ayah diuji dengan penyakit angin ahmar ketika Mak mengandung anak ke 16. Ayah lumpuh tak mampu bekerja.
Mak membesarkan kami dengan perit jerih. Tapi sangat bahagia, tiada sengketa, pertengkaran dan dendam. Mak dan ayah mendidik kami supaya sentiasa mengalah.
Bila selalu mengalah, pergaduhan dapat dielakkan, walaupun ada tersalah faham dan terasa hati. Itu normal.

"Mengalah" bunyi macam senang, tapi ia memerlukan kekuatan jiwa yang tinggi. Ibubapa perlu tunjuk jalan untuk membina kekuatan jiwa. Anak-anak memerhati dan meniru perangai ibubapa. Kalau ibubapa selalu tunjuk perangai keras kepala, anak-anak terikut."

Contoh buruk yang ibubapa selalu tunjuk ialah masa memandu di jalan raya. Marah sana marah sini, asyik nak salahkan orang lain. Jalan raya adalah sekolah kehidupan, anak-anak sedang belajar dalam kereta.
Satu lagi bila anak berselisih faham dengan kawan, jangan lah nak back up anak tu. Ajar anak bertenang dan maafkan orang, atau suruh dia minta maaf kalau anak yang buat salah.

Perangai selalu nak menangkan anak lah yang menyebabkan anak jadi keras kepala, ego tinggi dan jadi narcissistic. Banyak kali kita jumpa jenis ibubapa yang anggap anak dia malaikat. Makin kurang ego dalam diri, makin harmoni hidup kita. Sifat rendah diri adalah antara foktor penting dalam mencapai kebahagiaan.

Selain daripada kisah menarik tentang kasih sayang sesama adik-beradik seperti ini, perkongsian daripada Dato’ Dr. Hussamuddin Haji Yaacob, Pengasas Warisan Ummah Ikhlas juga menarik untuk difahami apa yang tersurat dan tersirat tentang kasih sayang dan sebaiknya dielakkan daripada berlakunya persengketaan sesama kita.


“Cuba Perhati Rutin Isteri Kita. Mereka Sebenarnya Penat. Namun Tetap Senyum Dengan Tabah & Kuat. Itulah Wanita, Isteri & Ibu.

Seorang wanita bergelar isteri dan ibu sanggup mengorbankan segalanya demi mengutamakan keluarga. Ada yang meletakkan kerjaya dan keinginan di tempat kedua demi melebihkan suami dan anak-anak.

Malam tadi, jam 12 malam puan isteri siapkan bahan-bahan untuk dia masak sahur ini. Setelah itu masuk tidur antara lena dan tidak bila anak merengek.

Jam 4:30 pagi alarm telefonnya berbunyi. Dia bangkit masuk dapur, penuh sabar menyiapkan hidangan sahur pula. Setelah semuanya siap siaga, beliau mengejutkan ahli keluarga.

Usai makan, saat ahli keluarga lain ada yang menyambung tidur, ada yang melayan telefon menantikan azan Subuh, beliau masih didapur. Mengemas dan membasuh pinggan mangkuk dan periuk belanga.

Kemudian beliau bergegas solat Subuh seterusnya siapkan anak untuk ke sekolah pula. Setelah itu baru dia bersiap untuk turun kerja. Tangan aku dikucup memohon keredhaan. Tanpa pernah bosan itulah rutinnya sejak 10 tahun lepas.

Hampir jam 3 petang, baru beliau pulang. Menguruskan anak-anak pula. Memandikan, tukar pakaian, bermain sekejap kemudian menidurkan anak. Beliau turut terlelap kepenatan.

Jam 4, beliau bangun siapkan juadah berbuka. Ramadan pertama, juadah mesti meriah dengan air tangannya sendiri.

Di dapur memasak siakap stim limau, siakap tiga rasa, udang berkuah, sayur, ayam goreng dan apa lagi entah.

Sambil bersilat didapur, sambil itu juga perlu melayan anak-anak yang merengek mahu ibunya.

Dan sebentar tadi, azan Maghrib berkumandang menandakan tamatnya waktu menahan lapar dan dahaga.

Beliau ambil sebiji kurma lantas dimakannya. Diminum seteguk air, sebelum mula menghadap hidangan yang menyelerakan.

Baru hendak menyuap, anak paling kecil merengek lagi. Mengantuk dan tak selesa agarnya.

Dia tinggalkan hidangan nasi yang belum bersentuh itu, lantas berkata.

“Baby tak selesa ya? Baby mengantuk ya? Jom ibu mandikan dan dodoikan.”

Dia berlalu mendukung anak masuk bilik untuk dimandikan, dipakaikan bedak dan disalin baju baru pula. Kemudian disusukan anak bongsu kami penuh kasih dan sayang sehingga anak kecil itu tertidur atas ribanya.

Setelah itu baru dia kembali ke dapur untuk makan. Setelah semua ahli keluarga selesai berbuka. Mengemas pinggan mangkuk dan periuk belanga pula setelah itu.

Aku memerhati semua kejadian dengan kekaguman.

Itulah dia wanita.

Aku yakin bukan puan isteri aku sahaja begini sikapnya. Bahkan majoriti seluruh wanita di dunia pun begini sikap mereka.

Pengorbanan ini tidak kecil. Ia sangat besar, cuma kadangkala ia tidak dihargai.

Cuba kita perhati rutin puan isteri kita. Perhati dan halusi ketekunan, kesabaran dan pengorbanan mereka untuk kita dan keluarga.

Mereka sebenarnya penat. Namun mereka tetap senyum dengan tabah dan kuat.

Itulah wanita. Itulah isteri. Itulah ibu.

Terima kasih atas pengorbanan kalian. Tidak terbalas segala budi dan jasa. Semoga syurga buat kalian semua dan kami juga.

Amin.

#MFS
– Suatu kisah di Ramadan pertama –


Bawa Durian Berbakul-bakul Dalam Kereta Pun Tak Tinggalkan Bau. 5 Petua Perlu Cuba!

Musim durian dah kembali!  Tentunya buat penggemar raja buah ini pantang nampak ada orang menjual durian di bahu-bahu jalan pasti berhenti untuk membelinya.

Apatah lagi bila musim durian,  harganya lebih murah.  Pasti tidak akan dilepaskan begitu sahaja.

Pun begitu,  ada satu hal bila kita bawa durian dalam kereta ia akan menyebabkan kereta berbau  hingga seminggu lamanya.  Dan ini boleh menyebabkan ada yang tidak selesa ketika memandu.

Ini perkongsian Ikha Febrian via MAHN untuk atasinya. Dan katanya…

“Semalam bawa bapak mertua yg teringin sangat nak makan durian tembaga and dapat pulak petua dari penjual durian kalau kita nak bawa durian dalam kereta yg ade air con, patahkan tangkai durian lepas tu kupas kulit die then letakkan dekat sela2 AC kereta kite memang hilang bau durian.”

PETUA 1 : Tangkai durian

Ambil tangkai durian dan letakkan di bahagian penghawa dingin.

Selain cara ini terdapat petua lain yang turut dikatakan berkesan dalam menghilangkan bau durian di dalam kereta.

PETUA 2 : Arang

Ambil beberapa keping arang kayu dan letakkan di beberapa bahagian dalam kereta.

PETUA 3 : Daun pandan

Letakkan beberapa simpulan daun pandan di dalam kereta. Aroma daun pandan yang wangi akan menghilangkan bau durian.

PETUA 4 : Roti

Letakkan beberapa keping roti dalam kereta dan biarkan semalaman.Memang terbukti hilang bau durian dalam kereta.

PETUA 5 : Sebuk kopi

Letakkan serbuk kopi di dalam bekas dan sebaiknya bekas tersebut mempunyai penutup yang berlubang.  Ini bertujuan aroma kopi yang kuat akan melenyapkan bau durian.

Selamat mencuba.


Kasih Ibu Hingga Hujung Nyawa. Dr Ni Kongsi Satu Kisah Jadikan Ingatan!

Kisah nyata yang dikongsikan oleh Doktor Ahmad Samhan apabila setibanya di sebuah rumah pesakitnya untuk melakukan homevisit, cukup menyentuh hati dan tidak kurang juga ramai yang sebak membaca perkongsiannya.

Kisah yang diceritakan adalah tentang betapa kasih sayang seorang ibu itu walaupun sedang bertarung nyawa, masih fikirkan anak-anak. Seorang demi seorang nama anak-anaknya disebut-sebut.

Sungguh, setiap curahan rasa kasih dan sayang dari wanita bergelar ibu ini begitu tulus tanpa batasan.

“Doktor boleh datang tak rumah saya tak malam ini?”

“Malam ini? Dah nak jam 10 malam dah ni. Kalau saya datang esok boleh?”

“Mak saya tenat doktor. Kalau boleh nak sangat doktor datang sekarang”

“Baiklah, saya singgah ambil isteri di hospital. Nanti saya terus pergi rumah puan”

Baru saja aku bersiap untuk ambil isteri baru pulang kerja,terima panggilan untuk pergi homevisit.

Setiba di sana, aku dan isteri terus melangkah ke nombor rumah yang diberi. Setelah melangkah masuk, kelihatan sekujur badan terbaring di atas katil.

Seorang wanita 70-an dengan badan yang kurus dan sesekali memanggil satu persatu nama anaknya.

Sesekali anak menyahut. Cuma anak bongsunya tiada kerana berada di luar negara dan tak dapat pulang kerana wabak covid.

Pesakit ini menghadapi masalah buah pinggang tahap akhir. Doktor memang tak nasihatkan untuk buat dialisis atas faktor umur dan tahap kesihatan.

“Yah, mana yah”

“Yah, ada tepi mak ni”

“Man dah sihat ke?”

“Man sihat dah mak,” sahut anak lelaki.

Ketika aku letakkan stetoskop di dada, sempat untuk aku ajarkannya mengucap. Keadaannya nazak.

“Siti balik nanti bagitau mak sayang dia?”

“Iya,mak. Nanti Yah bagitau”

Mulutnya terkumat kamit menghabiskan kalimah tauhid.

Tiba-tiba dia terdiam.

Tangannya sejuk. Aku periksa denyutan nadi. Bacaan tekanan darah dan kemasukkan udara dalam paru-paru.

Semuanya terhenti.

Aku maklumkan pada semua anak-anaknya yang ibunya sudah pergi. Pergi buat selama-lamanya. Aku selimutkan kepalanya dengan kain.

Begitulah kasih sayang seorang ibu. Walaupuan sedang bertarung nyawa,masih fikirkan anak-anak.

Setelah penat membesar dan mendidik anak-anak, kini tiba masanya untuk berehat. Tanggungjawab menjadi seorang ibu sudahpun selesai.

Dari dalam perut, dicurahkan dengan kasih sayang. Dibesarkan dengan penuh kesabaran. Dah berumahtangga pun,masih bertanya khabar. Itulah kasih sayang tanpa syarat seorang ibu.

Rehat wahai ibu. InsyaAllah, syurga buatmu.


“Inspirasi, Tengok Ni Pun Jadi Semangat!” Target 100 Cincin Tercapai, Cara Wanita Ini Simpan Emas, Raih Perhatian Warganet

Geramnya tengok banyaknya cincin yang dimiliki wanita ini. Agaknya bila dijual tentu puluhan ribu. Nyata pelaburan emas boleh jadi menjadi keuntungan jika disimpan dalam tempoh jangka masa tertentu.

Statistik dan fakta telah terbukti. Hadith riwayat Rasululllah pun ada menyebut tentang pelaburan emas dan perak (dinar dan dirham) adalah simpanan yang baik.

Menarik dengan perkongsian Mat Isa Harisyah dengan koleksi cincin pelbagai bentuk sehingga menarik perhatian warganet. Katanya meluahkan rasa syukur setelah mencapai impian memiliki 100 bentuk cincin.

Jom lihat caranya membuat simpanan begini.

Idola!

Melihat foto berkenaan dan kapsyen kata-kata motivasi, warganet  mula bersemangat untuk melakukan perkara yang sama setelah melihat pelbagai bentuk cincin dengan jumlah yang banyk dimiliki wanita berkenaan.

KELUARGA TALK: Nak tahu formula mengurus belanjawan keluarga dengan sistematik? Ikuti Keluarga Talk kali ini dengan tajuk ‘ Ringgit Diurus Keluarga Lebih Tenang’ bersama panel Prof Madya Dr Nuradli Ridzwan Shah Bin Mohd Dali Fakulti Ekonomi Dan Muamalat, Universiti Sains Islam Malaysia (USIM).

Terkini: E-TOUR KE FARM IN THE CITY. ENJOY!

MedicKeluarga: Dialisis, Peluang Kedua Pesakit Ginjal. Pakar Buah Pinggang Ni ada jawapannya.

MedicKeluarga: Obesiti dalam keluarga atasi cara selamat.

MedicKeluarga: Berapa lamakah luka jahitan czer atau caesarean akan pulih? Bilakah masa sesuai untuk memulakan hubungan intim?

MedicKeluarga: Mandi malam ketika hamil. Ada pendapat kata nanti bengkak kaki. Pakar ini jelaskan lebih lanjut.

MedicKeluarga: Betul ker ni, makan atau minum pati ikan haruan mampu sembuhkan luka operation dengan cepat? Pakar ini jelaskan lebih lanjut.


Perkahwinan Tak Bahagia Bila Semua Benda Isteri Buat. Suami Relaks, Lupa Tanggung Jawab. Deep Perkongsian Ni!

Nak bahagia kena baca perkongsian dari Ustaz Datuk Kazim Elias ini. Menurutnya ada 4 punca kenapa satu-satu perkahwinan tu tak bahagia.

Jika ada ‘rasa yang tak kena’ dalam rumah tangga, kena meluahkan dan cari jalan penyelesaian. Usah menafikan demi menjaga hati yang tersayang, kelak ia akan menjadi barah dalam perhubungan anda suami isteri.

Sebab tu komunikasi penting dan saling memberi serta menerima antara satu sama lain. Barulah rumah tangga aman bahagia.

Jangan hanya satu pihak sahaja memberi, yang lagi satu tidak menyumbang apa-apa. Kerana perkahwinan bukan hanya sekadar mahu bahagia semata-mata, masalah yang melanda dibiar sepi dan hanya satu pihak sahaja berusaha mengatasinya.

Sebab duit ke? Sebab rupa? Atau sebab agama semata?

1. Punca pertama ialah sebab semua benda isteri buat. Basuh baju isteri, kemas isteri, masak isteri. Sedangkan isteri ni cuma dituntut untuk layan suami je. Jadi, tak perlu ke isteri buat semua tu? Isteri solehah dia TOLONG buat kerja. Bantu sama membantu. Masing-masing kena faham erti tanggungjawab.

Ustaz siap cakap, semakin suami rasa senang rileks tak buat apa-apa, lagi senang dia lupa tanggungjawab dia. Bukanlah balik ni hang pi kabo kat laki hang “Awak, start harini saya taknak basuh baju masak apa semua.”

Tak tak.

Benda susah akan senang bila buat sama-sama. Jangan senang je bersama. Bila susah pas kat pasangan pulak. No no ??????

2. Punca kedua sebab kita tak faham PERANGAI pasangan masing-masing.

Nak jaga laki ni senang je bak kata Ustaz Kazim.

1- Bagi makan kenyang-kenyang. Zahir dan batin. Semoga segalanya dikira ibadah. Aamiin ya Rabb.
2- Mana suami tu pergi, ikut ! Hahaha ? Selagi hang boleh ikut, ikut.

3. Punca ketiga sebab kita TAK REDHA itu pasangan kita. Ramai orang hanya menghargai seseorang lepas seseorang tu meninggal. So tak best la nak tunggu laki ke bini hang mati pastu baru nak cakap, “takde yang sama macam laki/bini aku dulu.” ?
Kita memang takkan kenal pasangan kita selagi kita tak share serumah, sekatil, sebantal dengan dia. Hat mak pak dia pun takkan kenal dia sedalam kita kenal dia. Sebab tu kabo, bini lagi kenal laki dia dari mak dia kenal dia.

Tapi orang bijak, lelaki soleh, wanita solehah akan selalu menganggap bahawa pasangan itu adalah ANUGERAH.

Ada pasangan tu, bersyukur. Sebab ada ramai lagi yang masih Allah tak kabulkan doanya untuk berpasangan. Jadi, bersyukurlah.

Bukan senang zaman sekarang, nak dapat pasangan yang solat, yang mengaji, yang nafkah tak culas apa semua. Jadi kalau kita dapat pasangan hat gitu, belajar menghargai walaupun dia tak cantik ke boroi ke apa.

Hat boroi, tak lawa, tak comey ke apa, kat situ Allah nak uji kita, siapa antara kita yang paling BERTAQWA. Memilih yang beragama, mengatasi segalanya.

4. Yang last sekali, punca dia ialah bila seseorang tu tak jadi yang saling menyenangkan. Ye, belajar jadi seorang yang menyenangkan pasangan masing-masing.

Kalau pasangan kita suka sekian-sekian, so kita usahalah untuk memberi sekian ataupun lebih. Yang penting usaha ye, yang lain tu biar Allah yang tentukan. Insyaa Allah.

Ustaz tu share lagi, musibah ni dia mai dalam 3 bentuk :

•UJIAN
•TEGURAN
•BALA

Kalau kita rasa dalam kahwin ni asyik musibah je, meh kita tengok hat tiga ni. Mana satu sebenarnya yang Allah nak tunjuk.

Yang ujian tu adalah untuk orang-orang beriman. Dia bagi contoh, Asiah yang solehah bersuamikan Firaun yang zalim. Tu ujian untuk dia.

Hat yang Allah uji seseorang tu soleh solehah, solat tak tinggal, mengaji tak miss, puasa penuh tapi bertahun-tahun tak dapat anak. Itu ujian namanya. Dan ujian ini tak lain adalah untuk angkat darjat taqwa dan iman kita lebih tinggi. Bersabarlah dan bergembiralah dengan ujian Allah bagi.

Yang kedua, musibah yang mai dalam bentuk teguran. Yang ni Allah hantar sebab Allah nak tegur suruh kita balik semula kepada kebaikan.

Contoh, kita dok leka kejar duit sana sini, kaya sana sini, papppp Allah bagi accident. Takleh dah carik punca rezeki. Tu teguran namanya. Mungkin kita solat tak khusyuk. Kita buat ibadah tapi banyak culasnya. Jadi, Allah nak jentik sikit nak bagi teguran. Nak bagi kita kembali balik pada Dia. Jadi, jangan melatah dok mengata Allah. Allah tak buat benda sia-sia.

Yang last pulak musibah ni mai dalam bentuk bala atau azab.

Dalam kahwin ni, kalau kita nak ketenangan, kita kena belajar untuk REDHA. Redha apa yang Allah bagi. Redha itu pasangan kita. Redha atas segala ujian Allah.

Kalau satu detik nanti Allah uji takde rezeki jodoh panjang, takde rezeki nak bersama.

“Kalau masih mampu, pegang elok-elok, kalau tak mampu, lepaskan elok-elok.”

Selalulah belajar untuk curi hati suami/isteri. Belajar rebut segala pahala yang Allah nak beri dalam perkahwinan. Belajar jadi orang yang dahagakan pahala.

Kredit : Ustaz Kazim Elias


“Macam Kakak Dengan Adik” Kekal Cute Sejak Kecil, Warganet Suka Penampilan Simple Erynne Erynna

Sesetengah wanita dikurniakan kelebihan walaupun sudah mempunyai anak namun saiz badan langsung tak berubah dan kekal langsing seperti zaman belum berkahwin.

Bahkan ada yang anak sudah semakin besar sampaikan ramai keliru ia bukan kelihatan seperti ibu dan anak sebaliknya kakak dengan adik.

Pelakon yang pernah popular dalam filem Congkak ketika zaman kanak-kanak, Erynne Erynna kini sudah bergelar ibu kepada seorang anak perempuan diberi nama Medina, 2 tahun.

Mesra dengan panggilan Erynne, baru-baru ini pelakon tersebut memuat naik satu video pendek bersama anaknya. Namun apa yang menarik perhatian peminatnya adalah gaya pemakaian simpleh ibu muda ini.

Dengan fesyen pakaian yang sopan, ramai memuji penampilan Erynne yang santai dan lebih mengagumkan mereka kerana wajah pelakon ini masih kekal ‘baby face’.

Mereka terkejut melihat wajah Erynne yang kelihatan sama ketika melakonkan watak dalam filem Congkak.

Rata-rata warganet mengatakan pelakon ini dan anaknya kelihatan seperti adik-beradik. Pengikut Erynne memuji nya yang sentiasa kelihatan awet muda.

Selain daripada penampilan Erynne yang simple, tindakan Erynne menggunakan harnes untuk keselamatan anaknya di tempat awam turut mendapat perhatian.

Ramai yang memuji tindakan Erynne dan turut mengakui pemakaian harnes banyak membantu ibu bapa mudah mengawal pergerakan anak di tempat awam berdasarkan pengalaman masing-masing.

Dipuji Ramah & Humble

Erynne yang kini masih aktif berlakon turut dipuji kerana sangat ramah dan suka membalas komen-komen peminat di Instagram.

Rata-rata peminat tersebut sudah mengikuti lakonan Erynne sejak dia kanak-kanak lagi dan sangat mengagumi bakat lakonannya.


Rupanya Ini Sebab ‘Mat Salleh’ Suka Minum Jus Oren Waktu Pagi. Menarik!

Kebiasaannya minuman sarapan pagi kita adalah teh tarik atau kopi panas. Tak sah jika tak ada minuman manis. Anak-anak pun ikut sekali ‘joint’ mak bapa minum minuman manis itu. Namun, jika anda pergi ke hotel bertaraf lima bintang, anda akan lihat, majoriti hotel akan menyediakan minuman jus untuk sarapan pagi. Kebanyakkan warga asing dari eropah akan minum jus buah-buahan termasuk jus oren.

Khasiat jus oren saya sendiri baru tahu. Almaklumlah, saya ni bukannya ‘mat salleh’ yang tiap pagi bersarapan dengan jus oren dan roti bakar. Saya ni anak jati tulen Malaysia yang tiap pagi lebih syok kalau dapat pekena roti canai, nasi lemak dan teh tarik!

Oh nikmat! Tapi demi untuk kesihatan memang tak boleh nak melantak semua tu tiap hari. Untuk tubuh yang lebih sihat wajib pantau pemakanan selalu dan sebab itulah saya agak teruja selepas berjaya tahu yang jus oren ini banyak khasiat rupanya. Patutlah mat dan minah salleh suka minum jus oren waktu pagi!!

Jus oren tak asing untuk kita disebabkan rasanya yang sedap. Cuma tak dinafikan masih ramai tak tahu khasiat-khasiat yang ada di dalam segelas jus oren tu. Tapi memang musykil juga pada mulanya bila lihat ramai warga barat akan teguk jus oren waktu pagi.

Ala dalam TV pun selalu tunjuk sebab itu dah memang habit mereka. Teguk jus oren sebagai sarapan tu dah memang sebati dengan budaya dan amalan hidup mereka kat sana. Breakfast ala western jika tanpa jus oren fresh memang tak lengkap.

Di sini saya kongsikan sekali 6 khasiat buah oren yang telah dijadikan jus (perah buah oren segar ambil air) untuk tubuh badan manusia. Antara khasiat tersebut adalah :

1 – Meningkatkan Sistem Imun & Kaya Dengan Vitamin C

Jus oren sangat baik untuk kesihatan kerana kaya dengan vitamin C. Vitamin C sangat penting untuk tubuh badan kita, terutama untuk sistem imun. Vitamin C ini juga dapat membantu sel-sel imun dalam badan untuk berfungsi dengan lebih baik.

Vitamin C juga boleh mencantikkan kulit dan boleh mencegah demam selesema. Malah vitamin C ini juga boleh mengurangkan risiko serangan penyakit kanser. Oh patutlah dikalangan mereka yang mudah jatuh sakit suka amalkan minum jus oren setiap hari, untuk meningkatkan sistem imun ketahanan badan rupanya!

2 – Jus Oren Juga Kaya Dengan Antioksida (Anti Radang)
Selain vitamin C yang banyak, jus dari buah oren segar ini juga sangat kaya dengan antioksidan yang sering disebut sebagai anti radang. Antioksida berfungsi sebagai penghalang radikal-radikal bebas seperti asap rokok, asap kenderaan, pencemaran udara dan bahan-bahan kimia lain. Ia bahaya untuk kesihatan kita maka eloklah jika dapat dielakkan dengan pelbagai cara. Sekaligus dapat mengurangkan risiko terkena serangan penyakit seperti strok, jantung, dan lain-lain. Jika sudah jus oren boleh bantu untuk tujuan ini juga, apa salahnya kan? Sedap pun sedap.

3 – Mengawal Tekanan Darah

Khasiat Jus Oren segar yang seterusnya adalah untuk mengawal dan menurunkan tekanan darah. Ini disebabkan oleh bahan utama dalam jus oren itu adalah hesperidin. Dan hesperidin ini akan berfungsi untuk mengawal tekanan darah.

Kajian juga turut mengatakan yang dengan pengambilan 500ml jus oren segar setiap pagi secara teratur dapat menurunkan tekanan darah dengan cepat. Amalan minum jus oren setiap pagi ini juga dikatakan sangat bagus untuk golongan pesakit darah tinggi.

4 – Menurunkan Kadar Kolestrol Dalam Darah
Selain dari itu, khasiat Vitamin C, asid folik dan pigmen di dalam jus oren boleh membantu untuk menurunkan kadar LDL atau lebih dikenali sebagai kolesterol jahat. Ia juga berfungsi untuk meningkatkan kadar kolesterol baik atau HDL di dalam badan.

HDL dikenali sebagai kolesterol yang baik kerana berfungsi untuk membawa lebihan kolesterol keluar dari badan melalui air kencing. Jadi bila kolesterol terkawal kita pun sudah tentu akan berasa lebih sihat. Badan juga akan semakin cergas dan bersemangat berbanding dulu.

5 – Mencantikkan Kulit Wajah

Ini tentu orang perempuan suka dengar. YA! Khasiat jus oren segar yang paling popular adalah untuk mencantikkan kulit wajah. Jangan terkejut jika saya katakan yang kandungan Vitamin di dalam segelas jus oren itu boleh memberikan anda kulit yang cantik, sihat, gebu dan menawan.

Ia juga dikatakan dapat merangsang kolegen dan turut boleh melindungi kulit dari kesan buruk sinaran UV matahari. Tak hairanlah kenapa ada begitu banyak lambakan produk vitamin C di pasaran. Awas! Produk sebegitu belum tentu diperbuat daripada vitamin C asli sepenuhnya. Pastikan di baca dulu label dan kalau takut tersalah beli produk, rajinkan diri minun jus oren segar tiap pagi untuk dapatkan jumlah vitamin C yang diperlukan.

6 – Jus Oren Tinggi Dengan Vitamin Asid Folic

Khasiat jus oren yang terakhir adalah berkaitan dengan asid folik. Apa itu asid folik? Untuk pengetahuan, asid folik ini sebenarnya bagus untuk ibu yang mengandung. Setiap ibu yang ingin hamil sangat digalakkan untuk makan asid folik seawal 3 bulan kandungan kerana asid folik dapat berfungsi sebagai vitamin untuk bayi. Dan boleh mencegah kecacatan otak bayi.

Memang banyak vitamin asid folik di pasaran, tetapi lebih bagus jika para ibu hamil ini hanya amalkan asid folic yang dibekalkan oleh Klinik Kesihatan Ibu & Anak (KKM) dan jika nak amalkan minum jus oren setiap hari untuk dapat khasiat asid folik secara semulajadi juga boleh. Namun jangan sampai tahap dapat sakit perut pula sudahhlah. Almaklumlah ibu hamil ni tak sama dengan golongan orang biasa.


Remy Ishak Sanggup ‘Korbankan’ Raya Demi ibu Dan Keluarga Tersayang

Dia antara pelakon di Malaysia yang cukup digilai peminat. Sesuai dengan tagline Tall, Dark and Hansome, anak kelahiran Melaka ini sememangnya cukup berbakat. Berilah apa sahaja watak pasti akan dibawanya dengan  baik sekali.

Cukup ramah dan tidak lokek bercerita tatkala dihujani soal peribadi termnasuklah perancangan untuk menamatkan zaman bujang, Remy atau nama sebenarnya Mohammad Zalimei Ishak mengakui belum terfikir ke arah tersebut memandangkan sibuk dengan lakonan.

“Buat masa sekarang, saya menumpukan perhatian untuk penggambaran  filem Sangkar. Kalau diikutkan dua hari sebelum raya baru tamat penggambaran. Jadi tiada masa untuk fikirkan hal lain buat masa sekarang. Lagipun, ini rezeki untuk saya juga kan, mungkin rezeki untuk naik pelamin belum sampai tetapi saya tak mahu tolak dengan rezeki lakonan. Lagipun saya ikut apa yang Dia ‘susun’ untuk diri saya.

“Setakat ini keluarga terutama mak saya tak banyak soal, malah dia faham akan kesibukan saya dalam kerjaya. Jadi, tidaklah dia bertanya selalu akan hal ini. Lagipun saya mahu bekerja keras demi keluarga. Saya mahu gembirakan ibu dan adik-beradik yang lain dahulu.

“Memandangkan sejak dulu lagi saya diibaratkan ketua keluarga, jadi segala tanggung jawab terletak di bahu sendiri. Malah, saya jugalah yang bertanggung jawab menguruskan perkahwinan kakak dan adik sebelum ini. Macam-macam kami lalui bersama, susah senang hidup. Alhamdulillah, kini saya cukup berbangga dan saya pasti keluarga turut merasai perasaan yang sama.

Pernah melalui hidup getir demi sesuap nasi sebelum berjaya menjadi pelakon terkenal, Remy pernah juga bekerja sebagai buruh kasar, pemandu lori dan penjual ikan. Keperitan itu membuatkan dia mahu berusaha keras untuk memastikan ibunya hidup selesa seperti sekarang.

“Saya tak mahu ibu penat  dengan usianya yang sudah 62 tahun, saya rasa sekarang masa untuk ibu berehat dan saya pula balas jasanya yang bersusah payah sebelum ini membesarkan kami adik-beradik.

“Saya mahu ibu hidup selesa dan tenang. Sementelah dia sekarang tidak berapa sihat dan ada masalah jantung. Itupun kebetulan ibu buat pemeriksaan lanjut untuk penyakit Tiroid. Waktu itu baru doktor kesan jantung ibu bengkak. Lalu doktor minta buat pemeriksaan MRI untuk pengesahan lanjut.

“Sekarang ini tengah tunggu giliran untuk MRI. Ada juga saya bawa ibu untuk rawatan tradisional dan terpaksa berulang alik dari Kuala Lumpur- Melaka-Ulu Tiram, tetapi demi memastikan kesihatan ibu baik saya sanggup berpenat lelah. Alhamdulillah, sekarang ini ada sihat sedikit cuma ibu kena berpantang terutama dalam menjaga pemakanan.

“Sebab itu juga, raya tahun ini saya ambil keputusan untuk bawa ibu dan ahli keluarga yang lain bercuti.Raya pertama kami dah ‘cabut’ bukan untuk lari dari diserbu peminat tapi saya mahu habiskan masa bersama keluarga memandangkan sekarang ini masing-masing sibuk dengan kerja dan sukar untuk bertemu.

“Jadi, cuti hari raya nanti adalah masa yang sesuai untuk kami bercuti bersama. Ini adalah raya kedua yang saya dan keluarga bercuti selepas tahun lepas berbuat demikian. Untuk tahun ini, saya dan adik beradik sudah rancang untuk buat gathering dan ‘bonding time’.

“Pada saya masa adalah benda yang paling bermakna untuk diberikan pada keluarga serta komitmen sebagai seorang anak. Duit boleh diberi pada bila-bila masa bukan hanya hari raya, tetapi kualiti bersama itu yang lebih penting. Sebab itu saya sanggup ‘korbankan’ raya demi bersama keluarga.

“Kalau diikutkan sudah 10-11 tahun saya melayan peminat yang datang beraya, jadi sekarang masa saya  berehat dan bersama keluarga.

Mengakui persiapan raya tahun ini macam biasa ala kadar, Remy juga baru melancarkan koleksi busana raya berupa Kurta dan Baju Melayu bersama Starvilion.

“Saya tak perlu susah payah fikir soal baju kerana sudah ada baju koleksi sendiri yang dikeluarkan oleh Starvilion. Sejak dahulu lagi, saya memang sangat berminat dengan baju melayu pesak klasik.

“Tawaran oleh Starvilion ini ibarat orang mengantuk disorongkan bantal. Ini adalah lambang kebanggaan pada saya dan tak lengkap kalau hari raya saya tak sarungkan baju melayu pesak klasik ini.

Untuk peminat boleh dapatkan di Starvilion di Seksyen 7 Shah Alam dengan 10 warna pilihan yang menarik dari saiz XS ke XXL.


Cara Mudah Nak Bersihkan Celah Botol Yang Berdaki & Berbau Busuk. Tak Perlu Beli Botol Baru!

Selama ini mungkin ada yang anggap mudah untuk membersihkan botol minuman kerana botol tersebut hanya diisi air mineral saja. Namun, kekerapan menggunakan botol minuman boleh menimbulkan bau busuk.

Malah, bahagian dalamnya terutama di celah-celah mula kelihatan berselaput dengan daki dan kotoran. Justeru, ia perlu dibersihkan setiap hari atau dua hari sekali dengan cara yang betul.

Berikut adalah cara membersihkan botol minuman yang disarankan:

1. Gunakan Air Suam dan Sabun

Keluarkan cairan dari dalam botol, kemudian masukkan air hangat yang sudah dicampur dengan beberapa titis sabun.

Tutup botol, lalu goncang selama beberapa minit. Gunakan juga berus botol untuk membersihkan bahagian dalam, terutama jika botol memiliki leher yang sempit.

Selanjutnya, bilas sampai bersih lalu biarkan semalam hingga benar-benar kering

2. Gunakan Cuka

Cuka adalah pembersih semula jadi yang baik untuk membunuh beberapa jenis kuman dan bakteria. Caranya adalah dengan membersihkan botol terlebih dahulu dengan air panas dan sabun seperti tip yang pertama.

Setelahnya, masukkan cairan cuka putih dalam botol, campurkan dengan air sejuk. Biarkan selama satu malam, lalu bersihkan keesokan harinya.

3. Gunakan Serbuk Penaik

Jirus botol minuman dengan menggunakan air panas. Jika kotoran ataupun daki pada bekas minuman begitu sukar ditanggalkan, isikan penuh-penuh air panas di dalam bekas minuman dan letakkan sedikit pencuci pinggan mangkuk. Biarkan selama 20 minit.

Setelah itu, buang air di dalam bekas minuman dan isikan dengan 1/3 cawan beras dan 1/3 cawan baking soda.

Beras sangat efektif untuk menyingkirkan daki yang kering pada permukaan botol minuman manakala baking soda digunakan untuk membasmi bau botol yang kurang menyenangkan.

Kemudiannya isikan sedikit dengan pencuci pinggan mangkuk dan air panas separuh. Tutup botol minuman dengan penutupnya dan goncangkan.

Setelah menggoncang botol minuman beberapa kali, buka penutup botol dengan berhati-hati untuk mengelakkan ‘letupan’ gara-gara kesan baking soda. Tuang lebihan ke dalam sinki.

Bilas dengan air yang bersih. Keringkan sepenuhnya di atas rak pinggan secara terbalik. Akhir sekali, bilas sekali lagi sebelum ingin digunakan.


“Allah Pilih Saya Jaga Anak, Rezeki Bukan Hanya Wang Ringgit.” Pernah Hidup Susah, Isteri Dedah Baki Akaun  Atu Zero Tinggal RM50!

Setiap pasangan suami isteri pasti memiliki momen baik yang indah mahupun yang pahit bersama. Namun itulah yang menguatkan lagi ikatan kasih sayang dan menyemarakkan lagi rumah tangga.

Demikian juga dengan pasangan Atu Zero dan isterinya yang baru menyambut ulang tahun perkahwinan pada 8 Februari yang lalu. Pasangan ini mendirikan rumah tangga pada 8 Februari 2016 dan dikurniakan 2 orang cahaya mata.

Dalam satu perkongsian, Shafeeqa memuat naik kesusahan yang dialami oleh mereka suami isteri. Ini berikutan ada yang beranggapan hidup sebagai isteri selebriti serba mewah dan tidak perlu bekerja.

Ada hamba Allah bkata, untunglah awk tak keje sbb suami artis.. mampu sara. Sy jawab (dalam hati) awk tahu ke baru 30hb cuma tinggal RM50 dlm akaun bank suami. Mana mungkin sy nk bgtahu awk perihal kewangan keluarga sy.

Biarpun dia memiliki kelulusan tinggi, namun dia tidak menyesal dengan pilihan untuk berhenti kerja kerana baginya rezeki bukan sekadar wang ringgit.

Ada hamba Allah bkata, rugilah awk tak keje. Belajar tinggi2 , kwn2 sebaya dgn awk paling2 busuk dpt 3k sebulan. Sy jawab (dalam hati) siapalah yg tak nak duit sendiri. Allah pilih sy jaga anak2 sy. Rezeki bkn hanya dgn wang ringgit. Alhamdulillah sy ada #keklapisanozon sendiri..

Ada hamba Allah bkata, kita org prempuan kena ada duit sendiri. Kalau suami tingglkan kita atau suami pergi dulu siapa nk tanggung awk dan ank2. Sy jawab (dalam hati) mcm lah takdir sy , awk yg tentukan.

Ada hamba Allah bkata, awk tak keje nanti mentua awk tak sayang awk. Sy jawab (dalam hati) sy tak perlu meraih kasih sayang / respect dr manusia dgn wang ringgit.

Akui Shafeeqa, bukan wang ringgit yang menjamin kebahagiaan sebaliknya apa yang diperoleh sudah mencukupi.

Ada hamba Allah bkata, awk tak keje nanti suami awk tak sayang dan tak hormat awk sbb awk tak ada apa2 untk dibanggakan dan tak mampu membantu dari segi kewangan.
Sy jawab (dalam hati) kehormatan bukan sbb pangkat dan wang ringgit dan mmg tanggungjawab suami menyara isteri dan ank2. Alhamdulillah, walaupon slalu dia kata lelaki boleh kahwin 4, tp dia sedar kemampuan kewangan nya hanya cukup2 untuk kami sekeluarga 🤣.

Dalam pada itu, Shafeeqa sentiasa ingat akan nasihat suaminya yang memintanya sentiasa bersyukur dengan apa yang ada. kerana itu, dia sendiri tidak pernah meminta-minta bahkan bersyukur kerana dikurniakan suami yang penyayang.

Selalu dia ingat kan saya supaya selalu bersyukur… alhamdulillah, kemahuan sy hanya untuk anak2… tiada ku minta emas dan harta setinggi gunung… cukuplah suami rajin berkerja.

Terima kasih mak&ayah serta ibu mertua restu perkahwinan kami… ada kami harta 2 org anak kami selama 5tahun perkahwinan ini… insyaallah akan ku jaga harta ini sehingga hujung jawa ku.
Happy anniversary @akueatu akan ku capai tangan mu di pintu syurga kelak… Terima kasih kerana menjadi imamku… menjagaku dan anak2…


Rupanya Ini Cara Bila Nak Buat Pinjaman Tanpa Slip Gaji, Lelaki Ini Kongsi Tip Nak Dapat Kelulusan Dengan Mudah.

Ada yang kata jika berhenti kerja tidak lagi berpeluang untuk membuat pinjaman setelah tiada lagi slip gaji.

Hakikatnya tidak. Salah faham ini membuatkan ada yang tidak berani untuk membuat pinjaman. Bagi mereka yang mengambil keputusan untuk tidak lagi ‘makan gaji’ tetapi mahu fokus kepada perniagaan ada caranya.

Nak tahu caranya ikuti perkongsian saudara Mohd Zulkifli Shafie mengenai bagaimana membuat pinjaman lulus tanpa slip gaji. Beliau sinonim dengan penulisan berkaitan tentang kewangan dan emas.

Ikuti perkongsian beliau.

Alhamdulillah, saya baru dapat kelulusan bank untuk tambah lagi pemilikan hartanah yang boleh bagi “positive cashflow”. Ini hartanah pertama yang saya beli lepas tiada lagi slip gaji.

Sekarang saya baru dapat ‘baikpulih’ salah satu kesilapan yang saya buat semasa berhenti kerja iaitu tak ‘jaga’ Current Account (Akaun Semasa). Sedangkan Current Account adalah alat untuk buktikan kepada bank yang kita memang berduit.

Saya baru tersedar kesilapan ini lepas sebulan berhenti kerja. Masa itu baru saya terfikir, macam mana nak apply housing loan lagi? Slip gaji dah tak ada. Duit hasil bisnes pulak saya letak sana sini dalam banyak akaun. Susah untuk bank kenalpasti sejauh mana rancaknya bisnes saya.

Jadi lepas baca buku sana sini, dan tanya pengalaman kawan-kawan yang dah lama berniaga full-time, saya buat keputusan, semua urusniaga berkaitan dengan bisnes dan pendapatan utama saya, saya masukkan dalam satu Current Account khas hanya untuk bisnes. Semua duit keluar masuk berkaitan bisnes, bank boleh ‘match’ dengan Current Account tersebut.

Kena ada Current Account

Perkara ni walaupun nampak simple, tapi sepatutnya saya buat masa berniaga part-time lagi. Orang yang tiada slip gaji (berniaga sendiri sepenuh masa) tak mudah dapat loan macam orang makan gaji, apatah lagi jika dibandingkan dengan orang yang kerja kerajaan.

Sebesar manapun pendapatan kita dalam bisnes, bank tak dapat ‘cari bukti’ untuk luluskan pinjaman, melainkan kita buktikan dengan Current Account. Semua urusniaga duit masuk dan duit keluar, pastikan melalui akaun bank.

Tak kisahlah berniaga pisang goreng sekalipun, pastikan duit keluar masuk melalui akaun bank. Itu cara nak yakinkan bank yang kita memang berduit.

Jadi untuk pastikan bank yakin dengan Current Account kita , pastikan:

1. Setiap jualan yang kita buat, duit dibayar ke dalam akaun bisnes.
2. Setiap pembayaran, duit mesti keluar daripada akaun bisnes.
3. Setiap komisyen jualan (kalau jadi ejen mana-mana syarikat), pastikan syarikat bayar ke dalam akaun bisnes.
4. Minimumkan urusniaga yang melibatkan duit tunai. Kalau dapat bayaran dalam bentuk tunai, masukkan duit tu ke dalam akaun bisnes. Sama juga dengan pembayaran. Kalau buat bayaran, transfer duit dari akaun bank terus kepada pembekal.
5. Simpanan penyata Current Account yang at least untuk 6 bulan, paling balik 12 bulan. Kalau guna online banking, save jer statement tu dalam bentuk pdf.

Itulah tips ringkas urus Current Account dengan betul. Pokoknya, duit keluar masuk biar jelas, dan bank suka tengok duit keluar masuk yang aktif. Ia menandakan bisnes kita bergerak aktif.

Penyata cukai pendapatan

Selain daripada Current Account, dokumen yang sangat-sangat bank nak tengok ialah Penyata Cukai Pendapatan. Bahkan ada bank yang cuma perlukan Penyata Cukai Pendapatan untuk luluskan pinjaman. Jadi pastikan hantar borang dan bayar cukai kepada Lembaga Hasil bila cukup ‘nisab’. Bagi orang berniaga, deadline hantar borang dan buat pembayaran adalah pada 30 Jun setiap tahun.

Mesti ada semua ni

Jadi secara ringkas, ini senarai dokumen yang bank perlukan sebagai bukti kita memang berduit, walaupun tanpa slip gaji:

1. Current Account (at least 6 bulan)
2. Penyata Cukai Pendapatan (2 tahun)
3. Resit Zakat Pendapatan
4. Surat Perlantikan Sebagai Ejen (kalau jadi ejen syarikat)
5. Penyata Komisyen Ejen (12 bulan)
6. Rental Agreement (kalau ada rumah sewa)
7. Buku Akaun Simpanan (Tabung Haji, ASB dsb)
8. Borang Daftar Perniagaan SSM
9. Penyata KWSP (bagi yang pernah makan gaji)

Pastikan semua hasil peniagaan dan pendapatan, bank boleh match dengan Current Account. Kalau kita dibayar komisyen (sebagai ejen), pastikan penyata komisyen yang syarikat bagi tu dapat match dengan duit masuk dalam Current Account.

Kalau Akaun Tabung Haji atau ASB, pastikan dalam buku tu menunjukkan kita menyimpan secara konsisten (at least 6 bulan tanpa pengeluaran) untuk amaun ansuran pinjaman yang bakal kita bayar kepada bank. Ia menunjukkan kepada bank, kalau kita mampu menyimpan secara konsisten, maksudnya kita mampu bayar ansuran bank tanpa sebarang masalah.

Profil Kewangan Peribadi

Masa saya jumpa pegawai bank bulan lepas, saya tak pasti apa yang mereka perlukan. Jadi saya sediakan satu fail yang saya namakan “Profil Kewangan Peribadi”, dan saya bawa sekali masa jumpa dengan mana-mana bank.

Dalam tu semua dokumen berkaitan kedudukan kewangan (yang saya senaraikan tu), dah siap compile sekali. Saya susun elok-elok, dan siap buat summary dan separator lagi.

Jadi bila berbincang dengan pegawai bank, mereka boleh terus buat penilaian samada kita layak atau tak untuk dapatkan pinjaman. Dan lagi senang, pegawai bank boleh terus fotostat mana-mana dokumen yang mereka perlukan.

Syukur Alhamdulillah, 2 bank yang saya mohon, semuanya lulus! Saya pilih yang mana saya rasa terbaik. Memang dokumen-dokumen yang saya senaraikan itu dapat membantu untuk kembangkan lagi kekayaan dengan hutang (tanpa perlu menanggung hutang), InsyaAllah.

Keluarga: Rupanya ini caranya. Selepas ini bolehlah buat failing segala dokumen sepaya mudah nak digunakan bila perlu.

Sedar tak sedar, bulan depan dah masuk bulan Ogos tau, bulan Kemerdekaan Malaysia!

Sebagai rakyat yang cintakan tanah air, mesti anda ada cara tersendiri nak eskpresikan rasa cinta dan bangga menjadi Anak Malaysia kan? Betul tak?!

Ehhh jangan cakap kat sini, simpan idea anda tu dan hantarkan kepada kami dengan menyertai Virtual Himpunan Saya Anak Malaysia!


Ini Sebab Suami Kena Tahu Kenapa Isteri Suka Dipeluk. Doktor Ini Kongsikan Rahsianya. Nak Panjang Umur, Kena Selalu Peluk Pasangan!

Menurut Pakar motivasi, Datuk Dr. Mohd. Fadzilah Kamsah, menerusi kajian yang dijalankan oleh seorang pakar dari Jerman berkata, seorang suami yang memeluk isterinya sekurang-kurangnya 10 saat setiap pagi akan lebih panjang umurnya sebanyak lima tahun. Kajian ini membincangkan kaitan antara sentuhan dan tahap kesihatan seseorang individu.

Tak susah pun nak buat pasangan anda rasa bahagia. Caranya, peluk dengan ikhlas dari hati, itulah hadiah yang cukup bermakna dan membuatkan isteri atau suami rasa lega.

Malah, ada kajian yang membuktikan pelukan setiap pagi mampu membuat sistem reproduktif wanita lebih cergas dan aktif dengan kuasa pelukan ini.

Kebanyakan suami tidak memahami mengapa isteri sangat suka apabila dipeluk. Bagi suami, pelukan hanyalah pertautan fizikal, dan ada kalanya merimaskan. Sedangkan bagi isteri, pelukan menyimpan erti lebih mendalam dan memberi manfaat besar bagi kesihatan jiwa.

Saya pernah diberitahu oleh seorang pesakit wanita, semangatnya lemah kerana suami tiada di rumah dan jarang memeluknya. Bila suami memeluknya, baru terasa semangat dan tubuh menjadi lebih bertenaga.

Walaupun ia mungkin benar dari sudut psychology, tetapi dari segi physiologinya juga mengatakan ‘pelukan mesra suami mampu mengeluarkan hormone oxytocin’ dalam tubuh isteri dan memberikan kesan tersebut.

Oleh itu para suami, peluklah isteri, belai lembut rambutnya, sentuh wajahnya, gosok lembut lengannya, kaitkan jari-jemari tangan anda dengan jari-jemarinya, gosok lembut punggungnya, dan sentiasa menjaga pandangan mata anda dengan matanya.

Pelukan membuatkan pasangan merasa lebih dekat dan intim. Bagi isteri, pelukan merupakan bentuk komitmen cinta dan kesetiaan pasangan.

Biasanya suami menganggap bahawa pelukan bermakna isteri dahagakan hubungan seksual, tetapi sebenarnya para isteri lebih menikmati pelukan dari hubungan seksual.

Oleh itu para suami, jangan rasa ‘kelam kabut’ jika tidak bersedia bila isteri minta dipeluk. Dan isteri tolong beritahu suami, ..”please, I just a hug..” dan jangan mengharap suami faham kehendak puan tanpa diucap.

#santaidiklinikdrzubaidi


Di Sebalik Populariti ‘Abang Pilot’, Kesihatan Kena Tip Top, Gagal Boleh Hilang Kerjaya Sekelip Mata!

Rupanya bukan mudah nak jadi ‘abang pilot’. Ini kerana salah satu yang wajib kena jaga adalah kesihatan kena tip top, jika gagal boleh hilang pekerjaan ini sekelip mata!

Kerjaya juruterbang adalah antara kerjaya yang dikatakan popular yang menjadi kerjaya idaman semua orang.

Walaupun ia dikatakan kerjaya yang berisiko paling tinggi melibatkan kehilangan nyawa, namun pendapatan kerjaya ini agak lumayan.

Baru-baru ini, penyanyi bersuara lunak, Wany Hasrita telah bergelar kepada isteri Mr Pilot. Sebelum ini artis lain termasuk Misha Omar dan Ella turut bertemu jodoh dengan ‘abang pilot’.

Namun, tidak ramai tahu disebalik gaji yang lumayan, kerjaya ini punya cabaran yang tinggi termasuk hilang punca pendapatan sekelip mata.

Di Sebalik Populariti Kerjaya Sebagai “Mr. Pilot”.

Dari perspektif dan pandangan peribadi Aku.

Kesan daripada filem Top Gun dan drama Suri Hatiku Mr Pilot suatu ketika dulu, ramai anak muda yang bercita-cita ingin menjadi “Mr.Pilot”.

Banyak faktor penarik yang menyebabkan mereka minat dengan kerjaya sebagai “Pilot” ni.

Nampak “smart and Handsome” macam Fatah Amin dan ofcourse, bila sebut kerja as pilot… Mesti gaji besar dan banyak duit, pergi kerja naik BMW atau MERC.

Well…Tak semua yang anda nampak itu indah.
Kadang ada juga yang bertanya, seronok tak jadi pilot ni? Mesti bestkan. Yelah dapat jalan sini sana.

Sarapan pagi kat KL, makan tengahari di Kota Kinabalu dan minum petang di Kuching… Itu belum cerita yang ke oversea lagi. Wau…Nampak cam best je kan

Oklah, kali ni Aku nak share sikit “pro and con” disebalik tabir kerjaya ini.

Kelebihan Mr Pilot

▪ Skim gaji pilot ni memang antara yang paling lumayan jika dibandingkan dengan kerjaya profesional yang lain.

Bab gaji ni biarlah rahsia… Orang tua-tua kata tak elok cerita pasal duit di tempat terbuka.

▪ Berpeluang melancong dan melihat negara luar.

▪ Di kelilingi oleh pramugari cantik dan dipandang tinggi oleh bakal mak mertua…Eh, ke situ pula. Aku bawa kargo takde pramugari ye.

Hmmm… Rasanya itu je. Takda banyak mana pun. Kelebihan dekat bab gaji tu je lah sebenarnya.

Kekurangan Dan Kelemahan

Bab ni lah yang Aku nak cerita sebenarnya. Ramai yang tak tahu kerjaya pilot ini adalah antara kerjaya yang paling berisiko dan memiliki stress level yang agak tinggi.

▪ Daripada segi tanggungjawab. Keselamatan penumpang dan kru serta barangan yang dibawa sepenuhnya berada dibawah tanggungjawab pilot.

Kalau berlaku apa-apa kecemasan atau kerosakan, pilot tak boleh sesuka hati “park” kapal terbang kat tepi jalan. Hisap rokok dulu.

Its all under the pilot on how to save his flight…Its about life.

▪ Kesihatan kena tip top. Setiap tahun kena buat “medical check” dengan “Aviation doctor”. Macam-macam diperiksa.

Mata, telinga, rythm jantung dan banyak lagi. Kalau tiba-tiba terkena sakit jantung, hilang pendengaran dan lain-lain penyakit merbahaya lesen penerbangan akan ditarik balik dan dibatalkan.

Punca pendapatan boleh hilang sekelip mata.

▪ Setiap 6 bulan perlu menjalani pemeriksaan berkala. Diperiksa oleh pemeriksa bertauliah untuk menilai pengetahuan dan kecekapan dalam mengendalikan pesawat.

Bab ini yang paling stress bagi kebanyakkan pilot seperti Aku. Jika gagal, lesen tidak akan diperbaharui dan pilot bakal dibuang kerja!!!

Nampak tak berapa rapuhnya profession kerjaya ini. Kena sentiasa beringat dan menyimpan.

Masa muda mungkin kita tak perlu risau bab kesihatan tapi bila umur melewati 40’s cam Aku, semuanya sentiasa bermain difikiran.

Kesimpulannya

Bila kita mula bekerja, rancanglah perbelanjaan dan simpanan kita. Paling asas 3 dana ini wajib kita buat caruman setiap bulan. Dana tersebut adalah :

▪ Dana Kecemasan -Target untuk ada 6 bulan hingga setahun gaji. Bagi pilot, kru, dan yang terlibat dengan “Aviation sector” kena ada 2 tahun gaji. Covid-19 dah banyak bagi pengajaran

▪ Dana Pendidikan – Mengikut nisbah anak. Minimum RM50K setiap seorang. Mungkin tak cukup tapi atleast ada.

▪ Dana Persaraan – Bersara dengan selesa seawal yang boleh. Umur 50~55 adalah waktu yang terbaik pada pandangan Aku untuk bersara.

Oklah, rasanya sampai sini dulu perkongsian Aku mengenai kerjaya pilot ni.

Tak kira lah apa pun kerjaya kita, yang penting fokus pada simpanan terlebih dahulu sebelum ingin hidup dengan bergaya…

“Biar nampak papa tapi kaya dari nampak jer kaya bergaya tapi rupanya papa”

Semoga bermanfaat…😉

Keluarga Talk: Mengukir Bahagia Tidak Semestinya Harus Korban Diri


“Macam Kakak Dengan Abang.” Ozlynn Kongsi Nikmat Kahwin Muda, Anak 6 Tetap ‘Maintain ‘, Buat Ramai Kagum

Kehidupan keluarga pelawak dan penyampai radio, Johan dan Ozlynn Wati yang juga merupakan pelakon sering menjadi perhatian ramai.

Terbaru menerusi hantaran di Instagram miliknya, Ozlynn berkongsi kehidupan bahagianya bersama suami dan anak-anak walaupun berkahwin pada usia yang muda.

Malah foto dia bersama anaknya bagaikan adik beradik telah membuatkan ramai kagum.

Bukan sahaja warganet tetapi rakan artis turut memuji ibu kepada enam orang anak ini yang kekal langsing dan awet muda bagaikan anak dara.

Seterusnya ikuti perkongsiannya.

“Bila anak bujang ajak dating. Tak berjanji pun nak pakai style sama or kaler sama. Tau-tau  je bila jumpa kat bawah. Aaikk, sama lah. So lets ootd.”

“Orang selalu tanya Ozlynn betul ke tu anak bujang you. Habis tu. Tu la untung kawin muda. Kawin pun sebab abah dengan mak suruh kawin. Kalau tak mau sekarag ni aku hohaaaa tah ke mane.”

“Orang selalu tanya. Best ke kahwin muda?”

Dalam pada itu, Ozlynn turut mengakui sering ditanya mengenai nikmat berkahwin pada usia yang muda. Baginya biarpun tidak terpaksa melepaskan zaman mudanya dengan menguruskan anak-anak yang ramai, jauh di sudut hatinya bersyukur mempunyai suami yang memahaminya.

“Aku akan jawap, hilang la zaman muda nak berhuhaaa dengan rakan sebaya.. TAPI! Haaa ada tapi dia. Kalau pasangan kita jenis memahami dan hebat ilmu agamanya.. InsyaAllah segalanya mudah.”

“Maksud aku mudah bukan bererti tak ada ujian. Tidak, pasti akan ada pasang surutnya. Yang bagusnya bila dapat suami yang berilmu ni. Dia tahu jalankan tanggungjawap dia. Paling hebat bila KESABARAN nya diuji.”

“Sampai sekarang diuji. Dan perangai aku masih macam dulu.. Kadang sama naik dengan anak. Yang nampak berubah, pandai manage time, pandai carik duit, pandai masak. Yang lain-lain. INSYAALLAH, bakal menyusul.”

“Ok bukan tu saja, yang  paling best, bila kita belum masuk angka 4, anak pun dah remaja so bila berjalan dengan anak kita akan nampak sentiasa remaja ibarat kakak dengan adik-adik.”

“Tapi ada gak yang tak best. Bila ko rasa dah cukup. Sebab anak-anak dah besar. Ko pun dah boleh cuti-cuti  dan ber”me time” Encik Suami lak order nak baby lagi. Eh dia ingat aku kilang baby ke apa?!”

“Hahah dah kena main kejar-kejar balik. Tup-tup 6 org dah. Lepas ni kalau dia order lagi, memang aku luku pale laki aku.”

Ni bahagian yang best jek aku story tau. Yang penat lelah tak cukup tidur anak tak sihat semua tak yah ceritalah. Sebab aku bersyukur sesangat apa yang ada sekarang nih. kehidupan yang biasa-biasa.

“Apapun aku tetap tak kan lupa mendoakan kalian yang masih belum bertemu jodoh. Semoga ditemukan jodoh yang baik-baik.”

“Yang mana belum punya cahayamata, semoga Allah beri peluang untuk kalian merasa mengendong, melahirkan dan membesarkan zuriat sendiri.”

‘Yang mana memelihara anak angkat semoga kalian dilindungi Allah kerana sudi membesarkan dan berkongsi kasih demgan anak yang bukan dari rahim kalian. familyhanania sentiasa ada doa untuk kalian.”

Untuk rekod Ozlynn adalah isteri kepada pelawak dan penyampai radio, Johan Raja Lawak atau nama sebenar Mohd. Yazid Lim bin Mohamad Aziz.

Pasangan ini dikurniakan 6 orang cahaya mata iaitu Ahmad Ariq Hanania, Ahmad Sodiq Hanania, Ahmad Haziq Hanania, Nur Latifah Chantiq Hanania, Nur Latifah Moleiq Hanania dan Nur Latifah Cherdiq Hanania.

RAKAN  ARTIS DAN WARGAMAYA KAGUM


“Selalu Dia Beli Buku Mengenai Lelaki.” Amar Baharin & Amyra Rosli Bakal Timang Anak Perempuan

Teruja menanti kehadiran insan baharu sebagai penyeri rumah tangga yang dibina sejak tiga tahun lalu, pasangan ini teruja bakal menimang cahaya mata perempuan.
Pengumuman berkenaan jantina anak Amar Baharin dan Amyra Rosli dibuat semalam oleh pasangan ini dalam satu majlis ‘Baby Shower.
Dalam majlis tersebut, Amar mengakui terkejut kerana menyangka akan menerima anak lelaki. Menurutnya lagi, Amyra terlebih dahulu mengetahui jantina anak mereka. Manakala dia memilih untuk menanti sehingga majlis ‘baby shower’ untuk mengetahui jantina anaknya.

"Saya betul-betul terkejut sebab ingatkan bakal timang anak lelaki tapi rupanya Amyra sengaja nak buat kejutan.

"Selama ini saya teman Amyra ke kedai buku dia selalu beli buku mengenai lelaki.

"Malah kalau ke klinik untuk membuat pemeriksaan pun dia tak bagi saya teman untuk masuk ke dalam bilik untuk berjumpa doktor.

"Jujur saya gembira dengan pengumuman ini kerana saya bakal menerima cahaya mata perempuan dan cukup la sepasang dalam keluarga kami," katanya lagi.

Sementara itu, Amyra memohon doa agar segala proses berjalan dengan lancar dan selamat.

"Anak pun masih dalam kandungan lagi dan dijangka lahir pada Februari tahun depan.

"Tolong doakan semoga urusan bersalin saya dipermudahkan," katanya lagi.

Terdahulu, sempena ulang tahun Amar yang ke-34 Ogos lalu, Amyra membuat kejutan terindah apabila dia mengumumkan berita kehamilannya.

Pasangan itu mendirikan rumah tangga pada November 2016 dan dikurniakan anak sulung, Aqeef Anaqi pada 15 Oktober 2017.


“1st Time Tengok, Wah Gambar ‘Mahal’ Ni.” Ramai Teruja PS Normala Samsudin Throwback Gambar Kahwin, Memang Secocok!

Beliau miliki pakej lengkap, cantik dan berbakat. Dek kerana itu juga anak kelahiran Segamat, johor ini pernah menerima jolokan Perempuan Melayu Terakhir.

Wajahnya yang manis dengan susunan kata-kata penuh kelembutan sewaktu menjadi pengacara terhebat pada awal tahun 1990-an sehingga 2000 membuatkan nama Normala Samsudin cukup dikenali ramai.

Memulakan karier sebagai wartawan penyiaran sebelum diberi kepercayaan sebagai penyampai tv dengan membaca berita waktu perdana, bakatnya kian terserlah.

Popularitinya sebagai pengacara program tersohor, Seulas Pinang dan diikuti Nona, mendorong ramai orang mengidolakan wanita ini sebagai sumber inspirasi.

Namun,selepas mendirikan rumah tangga bersama Tan Sri Azmi Khalid, kelibat Puan Sri Normala Samsuddin dalam arena seni jarang dilihat.

Menurut empunya diri, beliau selesa memberi tumpuan kepada suami dan anak-anak. Biarpun usia sudah menginjak sepatuh abad, namun seperti yang diperkatakan, wajah nenek kepada tujuh cucu itu tidak dimamah usia. Beliau makin anggun apabila berhijab.

Baru-baru ini, Puan Sri Normala memuat naik sekeping gambar throwback dia dan suami ketika majlis perkahwinan mereka dahulu.

Di dalam kapsyen ditulis perkataan ‘alhamdulillah’ dan juga 2006 yakni tahun pasangan ini disatukan sebagai suami isteri.

Di dalam gambar tersebut, Normala kelihatan cukup anggun dan menawan dalam persalinan rona putih bersama suami tersayang yang tak kurang kacaknya.

Tidak seperti pasangan suami isteri lain yang meraikan setiap kali menjelang tarikh bahagia disatukan, namun menurut Normala, mereka berdua memilih untuk tidak menyambut ulang tahun perkahwinan.

Sebaliknya mereka hanya berharap dapat gembira bersama keluarga dan bersyukur atas segala-galanya.

Walaupun sudah 15 tahun usia perkahwinan pasangan ini, namun tetap sweet dan loving. Berjalan berpimpin tangan dan sesekali sang suami mengusik manja sang isteri.

Bahkan, wajah Normal tetap awet mudah seolah-olah tak dimamah usia. Perkongsian itu membuatkan ramai yang menitipkan ucapan buat pasangan ini.


Garang Ayah Jangan Buat Main-Main! Rupanya Anak Belajar Banyak Perkara Tentang Kehidupan Berbanding Ibu

Ayah yang garang memang buatkan anak-anak takut untuk berbuat nakal. Malah akan menunjukkan sikap yang baik apabila berada disamping ayahnya. Berbanding ibunya, anak ini akan mudah manipulasi.

Namun, hakikatnya, sikap ayah sebegini memberi kesan yang postif untuk perkembangan anak ini bagi jangka masa panjang.

5 Benda Anak Belajar Daripada Seorang Ayah

1. Anak belajar KEMAHIRAN BERUNDING

+ Dengan mak, anak anak ni boleh mintak apa apa je sebab mereka tahu mereka boleh manipulasi mak mereka lebih daripada mereka boleh manipulasi ayah.

+ Ayah ni sifatnya lebih authoritative. Mereka terpaksa gunakan cara yang lebih halus untuk tackle dan tawan hati si ayah ni. Daripada situ mereka belajar skill berunding yang mana sangat diperlukan bila anak kita dah masuk ke alam pekerjaan nanti.

2. Anak belajar IKUT ARAHAN

+ Walaupun yang biasanya membebel ni emak tapi arahan seorang ayah lebih ringkas, jelas dan tegas

+ Emak biasanya dah berpuas hati kalau 1/10 arahan mereka dipatuhi dan ditaati tapi jaga jaga dengan arahan seorang ayah. Walau 9/10 arahan dah dipatuhi.Ianya masih dikira melawan dan akan ada hukuman yang akan menanti.

3. Anak belajar KAWAL EMOSI

+ Dalam keadaan kecemasan dan tekanan, biasanya seorang ayah ni akan lebih tenang dan boleh buat keputusan

+ Daripada situ akan kita akan belajar untuk buat keputusan yang rasional dan logik walaupun sedang dikuasai emosi

4. Anak belajar KEMAHIRAN MELINDUNGI

+ Ayah ni sifat semulajadinya adalah PELINDUNG kepada keluarganya

+ Seorang ayah akan melindungi isterinya daripada semua jenis ancaman. Tak kira la ancaman penjahat luaran ataupun ancaman tekanan & kepenatan

+ Dari sini lah anak kita belajar untuk menjadi pelindung kepada keluarganya sendiri suatu hari nanti

5. Anak belajar MELAYANI PASANGAN HIDUP

+ Cara layanan ayahnya kepada emaknya sendiri akan menjadi ‘references’ ataupun sumber yang akan anak kita contohi bila dia dah dewasa nanti

+ Kalau ayahnya suka berkasar dengan emaknya, dia pun akan cenderung untuk berkasar dengan pasangan hidupnya nanti

+ Ini kerana anak kita walau nampak macam tak tahu apa apa, mereka ni pemerhati setia.

+ Mereka pantau semua kelakuan kita dan mereka akan tiru satu persatu kelebihan dan kekurangan kita. Itulah kenapa mereka ni adalah CCTV terbaik dunia!

p/s : Tolong ajarkan benda ni pada pasangan kita juga ye


“Kalau Nenek Pergi Angkat Baju Di Ampai,Tokwan Ikut. Sama-Sama Angkut Baju Masuk Dalam Rumah.” Sweetnya Perkongsian Ini!

Sungguh indah sebuah perkahwinan apabila pasangan sentiasa romantis walaupun sudah bergelar nenak atau tok wan. Kasih sayang yang utuh bukan sahaja kala diusia muda, namun masih segar sehingga ke akhir hayat.

Bila ayah jadikan sang ibu seperti permaisuri,anak lelakinya akan jadikan isteri seorang puteri.

Arwah Tokwan saya ada satu sifat istimewa dalam mengistimewakan kedudukan nenek saya.

Arwah dulu kerja nelayan.2-3 hari dekat laut baru balik rumah.Bawa ikan besar-besar dan sedap-sedap.Ada ikan pari,ikan aji-aji,ikan merah.Paling sedap,ikan lumi.Berebut makan.Seronok!

Sebaik saja balik dari laut,Tokwan dan nenek duduk sama-sama selesaikan lauk di sinki.Kadang nenek halau Tokwan suruh mandi.Yelah.Kan baru je sampai.

Itu biasa.
Ramai lelaki rajin urus lauk basah.

Yang ini bahagian yang luar biasanya!

Saya selalu perhati yang arwah Tokwan ni suka betul berkepit dengan nenek.
Mana nenek duduk situlah Tokwan duduk.

Kalau nenek pergi angkat baju di ampai,Tokwan ikut. Sama-sama angkut baju masuk dalam rumah.

Masa nenek lipat baju,Tokwan akan duduk disebelah. Kadang beliau tolong lipat.Kalau tidak,saja-saja duduk layan nenek berbual.

Bila nenek nak masak,biasanya nenek bawa barang masak ke ruang tamu.Kat situlah nenek kupas bawang,sayur,cili kering.Kalau Tokwan rajin,dikupasnya bawang seketul dua.

Adakala Tokwan penat.Beliau nak baring-baring.Pun begitu,nanti diangkat bantal dan baringlah Tokwan disebelah nenek.

‘Awak pergilah baring sana’,kata nenek.
‘Takpa,saya teman awak’,balas Tokwan.

Ada masa nenek hilang dari pandangan. Kadang sedang mengutip limau dibelakang dapur.Tidak pun sedang sibuk bagi ayam makan di laman.Masa ni Tokwan akan memanggil…’Ah,awak kat mana?’

Ah tu panggilan manja untuk nenek.

Selagi tak jawab,selagi tu Tokwan akan panggil tanpa henti.

‘Saya kat sini.Kenapa?’
Kadang naik angin nenek dibuatnya.
Tak boleh hilang kejap.

Tinggal pun bila nak ke laut,atau ke surau,atau atas urusan jemputan yang Tokwan perlu pergi sendirian.

Manis sekali…..

Begitulah saya tengok pakcik-pakcik saya diperturunkan sifat yang sama.

Dekat mana isteri lepak,situlah suami ada.Walau punya anak ramai pun (family kami memang besar),masih punya ruang dan masa berbaring di riba.

Bagaimana tidak lokeknya Tokwan memberi masa pada nenek,begitu saya lihat pada ayah dan pakcik-pakcik saya.

Balik dari pasar,terus ke dapur.Semua lauk siap dibersihkan,diselawat dan disimpan.

Setakat masuk dapur masak bila isteri sedang bekerja,out station atau saja kepenatan,tak jadi masalah.Selesai.

Kalau hari raya,ada lauk yang makcik masak,ada lauk yang pakcik masak.Kami anak saudara tukang order,tukang makan.

Apa saja urusan rumahtangga pun begitu.Tiada istilah itu kerja isteri,ini kerja suami.Mana yang tak siap,sama-sama bantu.

Sekarang sikap begitu jatuh pula pada sepupu sepapat lelaki saya.Yang dah kahwin masih macam orang bercinta.Selalu duduk berdua.

Yang kecil-kecil pula dah pandai masuk dapur.Setakat goreng ikan,telur,potong sayur,basuh pinggan…boleh diharap.
Sebab dekat rumah,ayah-ayahnya rajin.

Rajin tolong.
Rajin pesan juga,tolong mak!

Betul.Ibu boleh mendidik.

Tapi..bila sang ayah turut sama mengangkat darjat si isteri ditempat yang tinggi,impaknya lebih besar dan dalam.

Anak-anak memandang ibu seperti permaisuri.Arahannya perintah.Ia mesti dipatuhi.Tiada basa basi.

Dan akhirnya,selepas berkahwin,mereka melayan isteri dengan cara terhormat yang sama.Isterilah teman,isterilah suri.

Terima kasih Tokwan…….
Kasih sayangmu berbekas sampai kini.


Azal Buat Hal! Zarina Baru Feeling Sedih Kongsi Cerita Waktu Shooting, Boleh Pula Dia ‘Melepas’

Bagi yang mengenali dan mengikuti pelakon dan usahawan, Zarina Zainuddin, mesti tahu serba sedikit tentang anak-anaknya yang sering dimuat naik di laman sosial miliknya. Lebih-lebih lagi anak autismenya, Azal dan Azil yang selalunya mendapat perhatian orang ramai terutamanya saat mereka tantrum, dan kesabaran Zarina menjaga mereka sememangnya mendapat pujian ramai.

Baru-baru ini, tular satu video di laman Tiktok, Zarina dan Azal sedang menjalani sesi penggambaran. Dalam video tersebut, kelihatan ibu kepada empat orang cahaya mata ini mengajukan soalan tentang kematian yang menyebabkan anaknya itu tergamam dan membuat reaksi wajah sedih.

“Kalau suatu hari nanti kan, ibu dah tiada dalam dunia ni, dah meninggal dunia. Macam mana Azal?” katanya.

Bukan itu sahaja, Zarina sempat berkongsi perihal anaknya yang dikongsikan selama ini bukan sekadar ‘content’ bila mana ada yang mengecamnya berbuat demikian. Malah dia juga gagal mengawal air matanya dan terus menangis. Dalam pada itu, Azal sempat memberitahu bahawa dia amat sayangkan abangnya Azil tapi kadang kala tidak tahan dengan sikap suka naik angin yang dialami olehnya.

Namun begitu, situasi sedih sebentar tadi terus bertukar lucu apabila anak bujangnya itu secara tidak sengaja telah terkentut ketika sedang ditemu bual. Sedar akan kejadian tersebut, Zarina terus menegur dengan lembut perbuatan kurang sopan berkenaan namun anaknya hanya membuat muka selamba sahaja.

Menjengah ke ruangan komen, rata-rata netizen terhibur dengan perbuatan spontan pemuda berkenaan. Dalam pada itu, ada yang sempat berseloroh kononnya air mata yang hampir mengalir disebabkan kisah sedih Zarina terus kering gara-gara gelagat jejaka tersebut.


Wow Mudahnya Buat ‘Giant Bubble’ Sendiri Di Rumah, Super Awesome!

Tiap kali hujung minggu pasti kita bawa anak-anak bermain di taman supaya mereka dapat bermain dengan bebas.

Bila berada di taman, anak-anak pasti tergoda melihat aksi kanak-kanak lain bermain ‘giant bubble’ atau belon buih gergasi yang bertebaran di taman.

Sesekali bolehlah ditunaikan permintaan anak-anak untuk bermain ,tapi bila setiap minggu, mahu senak juga mak ayah hendak tunaikan. Kos untuk bermain belon buih gergasi ini juga agak mahal sekitar RM10 dan ke atas untuk beberapa tempoh.

Pening kepala nak elakkan anak-anak mengamuk, apa kata ibu cuba buat sendiri di rumah. Tak susah pun sebab cara nak buatnya hanya guna tiga bahan sahaja. Murah!

Malah boleh main berkali-kali. Bawa saja ke taman dan anak-anak boleh bermain dengan bebas. Jom cuba!

Bahan-Bahan:
1 botol pencuci pinggan mangkuk
4 sudu tepung ubi
1.5 liter air
Chopstik
Dawai halus
Tali

Caranya:
1. Bancuh pencuci pinggan, tepung ubi dan air hingga sebati.

2. Jangan terlalu pekat atau terlalu cair.

3. Bentukkan dawai halus membentuk bulat dan ikatkan pada hujung chopstick, menggunakan tali.

4. Sedia untuk bermain!

Selamat mencuba!


Akibat ‘Tipu Sunat’ Tumbler Starbucks RM20, Pemuda Ini ‘Pasrah’ Mak Asyik Minta Belikan Lagi

Kasih ibu bawa ke syurga. Oleh itu, setiap permintaan ibu pastinya akan dipenuhi.

Seperti pemuda yang bernama Syukor Majid, dia yang memuatnaik posting di Facebooknya menceritakan bagaimana dia terpaksa tipu sunat bagi memenuhi permintaan ibunya.

Menurutnya, satu hari dia membawa ibunya pergi minum di Starbucks. Di situlah bermula detik minat ibunya terhadap tumbler yang dipamerkan di kedai minuman itu.

“Dia tiba-tiba berminat tengok tumbler yang ada tersusun di rak. dia kata boleh bawa pergi mengaji. Jadi abang pun belikan satu.”

“Bila mak saya tanya berapa harga botol minuman tersebut, abang jawab RM20 sebab abang tahu kalu cakap RM 200 mesti dia tak nak.”

Cerita Syukur lagi, jika ibunya tahu tumble tersebut berharga RM200 pasti ibunya tidak mahu kerana ibunya tidak menggemari barangan yang mahal.

Sejak hari tersebut, ibunya yang percaya botol minuman itu berharga RM20 telah memintanya untuk membeli design lain bagi menambah koleksi setiap kali bertandang ke kedai kopi berkenaan.

“Siapa sangka akibat tak jujur dengan ibu, setiap kali bawa mak pergi Starbucks mesti mak bawa balik satu bekas minuman yang baharu.”

“Sehingga hari ini, mak abang dah ada lima biji tumbler Starbucks, design Chinese New Year pun dia sempat beli.”

“Makin menjadi-jadi perangai dia, rasanya dah sampai masa abang beritahu harga sebenar tumbler tersebut bukan RM 20.” katanya berseloroh.

Semoga dimurahkan rezeki Syukur kerana membahagiakan hati ibunya.

Sewaktu ibu dan bapa ada lagi ini, hargailah mereka sementara masih ada waktu.

[MESTI BACA]


Jangan Ambil Mudah Jika Anak Jatuh Kepala Dahulu. Lakukan Segera Tip Yang Dikongsikan Dr.Halina Ni!

Lumrah kanak-kanak terjatuh kerana mereka suka melakukan pelbagai aksi biarpun ditegah. Apatah lagi jika anak anda baru ‘dapat kaki’, jadi bab terjatuh atau terhantuk adalah biasa berlaku.

Namun tidak bermakna sebagai ibu bapa anda tidak mengambil berat hal tersebut. Kesan hentakan dari terjatuh misalnya boleh meninggalkan bengkak atau benjolan di kepala.

perkara ini dikongsikan oleh Datin Dr Halina apabila anak kembarnya yang bernama Noah terjatuh dan kepalanya terhentak.

Justeru, isteri kesayangan Datuk Dr Sheikh Muszaphar memberikan beberapa tip kepada ibu bapa sekiranya berlaku perkara yang sama ke atas anak-anak mereka.

Menurut Dr Halina,  ibu bapa harus sentiasa peka dengan tanda-tanda perubahan yang berlaku pada diri anak-anak selepas terjatuh.

Berikut merupakan tip yang diberikan Dr. Halina.

Check conscious

“To parents out there… Kalau anak kita jatuh especially bila kena kepala dulu… check conscious level.

“Menangis ke tidak (nangis is good, that means your baby is conscious) pernafasan ok ke tidak. Look for any bump atau benjol (you can put ice to stop benjol from getting bigger).

Muntah

“Over time, check anak kita, kot-kot dia ada rasa nak muntah atau muntah-muntah kat rumah (feeling nauseous / muntah is NOT good).

“Make sure kaki dan tangan all boleh gerak macam biasa… If there’s abnormality, bring to hospital immediately!”

Perkongsian dari Dr Halina ini nyata memberi info kepada ibu bapa yang lain.Rata-rata berterima kasih tak kurang yang berkongsi pengalaman anak dalam situasi berkenaan.


“Saat Membaca Nota Itu, Berderai Air Mata. Meruntun Jiwa Seorang Ibu Ini.” Gara-Gara Terpecah Parfum Ibu, Tindakan Anak Ini Menyentuh Hati.

Anak adalah anugerah yang terindah dalam kehidupan suami isteri. Keletah dan perangai mereka ada kalanya membuatkan hati kita terhidur. Tak kurang juga boleh mendatangkan marah.

Bagi yang tak mampu mengawal perasaan, mulalah naik angin dan memarahi anak dengan kata-kata kesat,  tak kurang juga naik tangan.

Inilah yang terjadi pada seorang anak yang secara tidak sengaja terpecah botol minyak wangi kesayangan ibunya.

Si ibu marah dan mengamuk namun cara anaknya menebus kesalahan yang dilakukan telah menyedarkan dia tentang kesilapan yang telah dilakukan.

Ikuti catatan Ummu Nurin yang dikongsi oleh Bonda Nor dalam Facebooknya. Semoga ia menjadi pengajaran buat kita semua.

“Mama, ni duit yang ganti minyak wangi tu. Mama, Ajim dah tak ada duit raya. Ma, Ajim bayar sikit-sikit dulu tau.”

Kasihan. Si kecil Ajim terpecahkan minyak wangi kesayangan ibunya. Si ibu pantas ‘naik hantu’ dan mengamuk. Namun lihatlah betapa tulusnya si anak memujuk. Si ibu sudah hilang kawalan, namun si anak masih tenang berdepan tekanan dan mengusulkan penyelesaian.

Diam-diam, Ajim menyelitkan angpau yang berisi semua duit rayanya di celah pintu bilik si ibu. Niatnya cuma satu.. Dia mahu menebus rasa bersalah dengan membayar kos minyak wangi yang dipecahkannya tadi.

Allahu Rabbi! Hati ibu mana yang tidak luluh andai ‘ditegur’ Allah dengan cara seperti ini?

“Saat membaca nota itu, berderai airmata… Meruntun jiwa seorang ibu ini… Habis hilang semua perasaan marah, geram dan kecewa yang bersarang sebentar tadi…Kemudian saya sedar… Hanya kerana benda bersifat sementara saya hampir hilang akal hingga saya hampir saja mengeluarkan kata-kata yang bisa mengguris rasa anak-anak kecil.”

Allah ya Allah.. Mengalir deras airmata saya sewaktu membaca perkongsian Ummu Nurin ini! Ini bukan kisahnya. Ini juga kisah kita. Kisah kelalaian ibubapa dalam mengawal kata.

Saya terkenang kisah seorang ibu yang mengamuk memarahi anaknya bila si anak mencurah air sabun lebihan basuh kereta ke dalam pasu bonsai kesayanganya..
“Aku lebih sayang pokok ni dari kau, tahu!”
Saya teringat kisah seorang ayah mengutuk anaknya.. Tanpa dia sedar, si anak terdengar kata-kata tersebut..

“Itu bukan anak orang. Itu anak anjing!”

Ya Allah.. sungguh kadang kita tak tahu betapa luluhnya hati si anak mendengar kata-kata kita. Ya Allah.. sunguh banyaknya dosa-dosa kita dalam mendidik mereka!

“Mama minta maaf. Tak sepatutnya mama cakap macam tu. Ya Allah.. mama rasa berdosa sangat.”

“Mama minta maaf. Tak betul cara mama pukul awak tadi. Kalau nabi nampak, tentu mama kena marah. Tapi mama hilang sabar. Lain kali jangan buat lagi ya. Mama takut hilang sabar lagi.”

Subhanallah. Saya sendiri pun kadang hilang sabar dengan kerenah anak-anak. Entah berapa kali saya terpaksa meminta maaf dengan anak-anak sendiri. Sungguh. Kadang dalam mengharung keletihan dan kesibukan, sekali sekala kita tersilap juga. Terkeluar juga tindakan yang tidak sepatutnya. Kadang herdikan. Kadang libasan rotan.

Namun sejurus akal mampu berfikir rasional, betulkanlah keadaan. Minta maaf dengan anak-anak kita. Pulihkan semula luka di hati mereka. Insya-Allah. Tindakan meminta maaf sering membantu memulihkan semula situasi.

Anak-anak melakukan kesilapan. Kita juga! Namun jika terlajak kata, ringan-ringankanlah mulut kita meminta maaf . Jangan malu mengakui kesilapan kerana setiap kesilapan menuntut pembetulan!

Ajarlah anak-anak kita menjadi seorang manusia yang sedar bahawa mereka memang tidak dapat lari dari melakukan kesilapan, tetapi yang penting ialah kesungguhan mereka untuk membetulkan kesilapan tersebut.

Memang ada kerenah mereka yang menyakitkan hati kita. Tapi antara kita dan mereka, sememangnya kita lebih waras dan lebih dewasa. Maka, sesakit apa pun yang kita rasa, janganlah melepaskan geram dengan cara yang tak sepatutnya. Orang dewasa harus tahu bagaimana mengubati lukanya tanpa menyebabkan orang lain pula yang terluka!

Marilah sahabat, sama-sama kita cuba tanamkan satu tekad. Awasi kata-kata yang keluar dari mulut kita. Jangan ia menjadi doa yang diangkat ke langit tanpa kita sedar. Bilas kesilapan dengan istighfar. Istighfar.

Kami memohon keampunan-Mu ya Allah. Kurniakanlah kami anak-anak yang soleh dan solehah. Satukanlah hati-hati kami dengan anak-anak kami. Janganlah beban kesilapan kami menjadi asbab kesilapan mereka pula.

Ampunilah kami yang selalu tersilap ini ya Allah. Amin ya Rabbal alamin. Ummu Nurin, terima kasih kerana berkongsi kisah anak soleh Ajim ini. Insya-Allah ia mencetuskan manfaat untuk ibu-ibu seperti saya.


Tip Sidai Dan Lipat Baju Dengan Pantas. Hanya 15 Minit Sahaja, Ibu-Ibu Mampu Buat. Jom Praktis Nanti!

Selain cuci pinggan, sidai baju antara aktiviti yang kurang digemari. Nak nak lagi bagi ibu yang bekerja. Begitu juga dengan suri rumah Walaupun duduk di rumah namun macam-macam kerja yang perlu dibereskan jadinya pakaian yang baru dicuci adakala mengambil masa untuk disidai

Ok, mesin basuh ili 7kg je. Kalau korang punya lebih banyak, sila gandakan ikut nisbah la…Simple je, syaratnya…

Serang pakaian kecik-kecik dulu, macam cik sotong, stokin, sapu tangan. Masa keluarkan dari mesin basuh lagi kita dah sorting. Cara ili, sangkut di tangan. Rujuk gambar. Tu semua suar kecik dak sarah, stok 3 hari je tu. Sampai kat ampai, yang ni ili settle sepit dulu.

ili selalu gunakan cerita kat tv yang best, masa iklan berdesup ili siapkan sidai. Iklan kat TV3 dalam 7-8 minit, pastu sarah akan tolong jerit : ibu, cerita dah start!! Jadi ili pun cam exercise gak la kan sebab pegi balik 2 kali.

Bab ni ili paling suka sebab dari hanger di ampaian, baju dah kering dan sejuk terus je masuk almari, so tak payah melipat dan kurang keje menggosok. Haaa.. cubalah nanti tau. Buat lelaju ni best, kira macam buat Tabata, intense in short periods.

1. Buat bakul masing-masing, contoh kalau ada anak 5… maka sila sediakan 5 buah bakul untuk diorang.

2. Sambil tengok TV, sambil lipat kain.

3. Mulakan lipat kain yang besar dulu, barulah nampak kain bertimbun tu mula sikit.

4. Kena biasakan anak melipat baju sendiri walau baru sekolah rendah.

Apa pun semuanya dari belah pihak mak ayah ya, kalau anda sendiri pun suka longgokkan baju dalam bakul maka jangan pelik anak pun jenis tak suka lipat baju!


Diet Masih Dikira ‘Belum Ke Laut’ Walau Anda Buat Ni. Sila Take Note & Lega Sikit!

Bila sebut sahaja berdiet, apa yang sering dibayangkan adalah sekatan untuk makan itu dan ini. Kalau tidak dipatuhi, habis ‘ke laut’ lah usaha untuk berdiet.

Memikirkan kesukar untuk mendisiplinkan diri, ada yang patah semangat untuk berdiet. Pun begitu, tahukah anda sebenarnya untuk turunkan berat badan tidaklah sampai perlu stress.

Ini dijelaskan lagi di dalam perkongsian Arif Sukri, Coach Fitness. Semoga bermanfaat dan terus termotivasi untuk meneruskan diet.

Kawan-kawan. Diet kita belum sepenuhnya kelaut jika,

1. Dalam satu hari ada 1 waktu sahaja kita makan terlebih daripada keperluan.

2. Minum 1 cawan teh tarik sehari sekali sahaja. Dan selebihnya banyak minum air kosong.

3. “Terambil” nasi lebih masa tengahari pun belum boleh hukum sepenuhnya kelaut.

4. Teringin nak makan kek, lalu anda nikmati sepotong kecil bukan juga maksud diet dah kelaut.

5. Nasi Briyani Kambing ada orang belanja makan pun bukan maksud dah kelaut.

6. Nikmati Aiskrim Mekdi di Drive Thru 3 hari sekali, belum juga kelaut.

7. Sehari tak bersenam tapi 2-3 hari lepas dah sempat buat senaman atau gantian aktiviti lain, itu pun belum tentu diet kelaut.

Kadang-kadang dalam hidup ini kita tidak boleh terlalu cepat menghukum yang diet kita sedang kalaut, tak jadi, dan gagal.

Hidup ini ada naik turunnya. Mungkin pagi kita dah terlebih makan, tengahari kita boleh baiki semula.

Boleh jadi juga waktu pagi dan tengahari diet kita dah baik. Tapi malam tu ada sikit kekangan lalu kita makan lebih sikit dari perancangan. Itu pun tetap belum kelaut.

Selagi keperluan kita tidak melebihi. Dan masih ada ruang untuk diperbaiki, diet itu masih boleh terus dibuat. Tanpa anggap kita dah kelaut dalam progres.

Begitulah. Yang penting selagi kita sedar kita dah jauh dari perancangan dan cepat-cept move on. Itu adalah pilihan yang baik.

Arif Sukri
Diet Tanpa Stres


“Serius, Dulu Saya Nampak 2 Ekor Ikan Ni Je”, Cerita Mencuit Hati Doktor Ni Jaga Isteri Dalam Pantang!

Berpantang sendiri tanpa ibu amat menakutkan wanita yang baru melahirkan anak. Sebenarnya memilih untuk berpantang sendiri tidaklah sesukar mana bila mana suami memberi sokongan penuh. Jaga makan minum dan keperluan lain tanpa culas. Pokok katanya suami ambil alih semua kerja-kerja secara total!

Inilah yang sepatutnya seorang suami lakukan. Menjaga keperluan isteri dan bayi ketika di dalam pantang. Isteri pun lebih rasa selesa bila mana suami bagi sokongan penuh. Jujurnya bukan semua lelaki sanggup lakukan perkara ini.

Cerita Doktor Taufiq Razif yang menjaga isterinya ketika pantang ni memang menarik. Malah mendapat perkongsian lebih 14 ribu di facebook. Menarik untuk kita baca. Buat suami, sila ambil contoh ini. Baru tahu betapa susahnya pengorbanan isteri setiap hari.

Sejak isteri saya tak boleh buat kerja berat sebab dalam pantang ni, saya ambil alih tugas dapur dan rumah.

Untuk siapkan 2 ekor ikan ni saya perlu bangun di waktu semua orang masih tidur. Yela, bila bangun je semua orang banyak pula mahunya kan. Sorang pampers dah penuh. Sorang nak mintak mandi, sorang pula mintak dukung. Haru jadinya kalau tak buat kerja ikut jadual yang betul.

Sebelum tu, mula-mula nak kena pergi pasar dulu.. Nak pergi pasar pula kena tengok dulu duit dalam dompet cukup ke tak. Eh tak cukup! Kena pergi ATM lagi untuk cucuk duit. Dah sampai rumah nak kena kemas dapur lagi. Yela, mana ada mood nak masak kalau dapur tak setel. Nak masak kena ada mood, salah mood kang jadi terlebih masin pula lauknya.

Baru je nak goreng, bunyi anak menangis pula. Kena pujuk anak tidur dulu. Eh, dah habis pujuk sorang, yang lain pula meragam. Otak dah macam pecah empat belas sebab ada empat belas benda nak kena fokus pada satu satu masa!

Dah setel semua, baru lah ikan ni selamat masuk di kuali. Eh dah selamat ke? Tak lagi, sepanjang goreng ikan tu ada berbelas belas kejadian lagi yang berlaku tapi saya taknak tulis.

Kenapa?

Saya nak korang tanya sendiri mak dan isteri korang selama ni. Serius, bagi kita orang laki ni nampak 2 ekor ikan je tapi bagi yang alami dan buat semua ni, ni bukan cuma 2 ekor ikan!

Dalam gambar ni ada air mata, kepenatan, kesakitan, gembira, tawa, duka, cinta, setia dan pengorbanan yang tak dapat dilihat oleh mata saya selama ni.

Sungguh, korang rasa lah sendiri buat semua kerja rumah. Seminggu pun jadi lah. Masa tu la korang takkan nampak dah gambar ni cuma gambar 2 ekor ikan je. Korang akan nampak benda lain. Serius tak tipu.

Taufiq Razif
Bukan suami terbaik dunia tapi suami yang nak jadi yang terbaik buat anak dan isterinya

p/s : Tu lah kenapa saya tak komen sangat masakan orang. Kita tak tahu berapa titis air mata, keringat dan pengorbanan fizikal dan jiwa yang ditempuh untuk menghasilkan masakan tu.

Kredit: Taufiq Raziq


Bukan Saja Sedap, Bagus Kempiskan Perut & Buang Toksin Dalam Badan Juga. Wanita Ini Kongsikan Petua Air Detoks Guna 7 Bahan Ni!

Ada masanya badan lemau dan tidak bermaya dek sibuk menguruskan kerja dan rumah tangga dalam masa yang sama. Penat badan dan otak membuatkan kita jadi lemah dan malas sehingga mengabaikan penjagaan diri.

Selain bagus untuk dalaman terutama untuk melawaskan, membuang toksin dalam badan dan mengempiskan perut, minuman detoks ini dikatakan boleh membantu untuk awet muda dan juga mengembalikan kesegaran tubuh.

AIR DETOKS EPAL DAUN PUDINA

Sal teringin jugak nak minum air detoks yang guna soda tu tapiiii memang sal kurang minum air berkabonat ni.

Sakit tekak. Perittt. Tak tahan. Lagi pulak panas panas ni kan. Sal ni pun banyak toksin jugak ni walaupun korang ingat kurus sihat jee.

Yela asik craving makan bebukan je kan. Bukan bagus craving camni. Kalau korang pun camtu baik hati hati tanda badan banyak toksin jahat jom shhhttt halau diaa.

Kalau korang nak tahu, petua air ni kalau kita amalkan sekerapnya, korang akan dapat manfaat seperti,

1. Melawaskan pembuangan.
2. Boleh keluar angin terkumpul dalam badan. 3. Kempiskan perut yang buncit.
4. Hilangkan rasa lesu dan penat.
5. Mengembalikan tenaga.
6. Awet muda.

Sooo sal guna cara mudah dan gerenti SEDAP ni. Jom tengok resipi dia. Senang jer tauu

Bahan -bahan

Lemon
Serai
Halia
Buah epal
Buah laici
Gula batu
Daun pudina

Cara -caranya:

1. Rebus dulu lemon, serai, halia dan gula batu tu dulu. Gula batu tu takyah banyak.

2. Tujuan dia kan, nak kasi segala bahan bahan tu keluarkan khasiat dia dengan baik. Rebus mendidih hinggalah gula batu tu hancur elok.

3.Sementara tunggu bahan tu semua mendidih, letak dulu dalam jug air, daun pudina, buah epal dan buah laici dalam tin. Laici tu korang ambil buah aje tau.

4. Dah mendidih elok semua, korang boleh masukkan kat dalam jug. Nak buh ais pun boleh tau.

Perrhhh. Rasa air ni takla manis sangat tau. Rasa dia memang sebati. Korang kena cubalah la dulu.

Bukan saja sedap, tapi bagus untuk buang toksin dalam badan. Jadi kita taklah rasa malas yang amat tu ye?

Boleh share tips mudah sal ni tau. Harap korang enjoy yeahhh!


Sebab Minum Air Lemon Setiap Hari Jadikan Suaminya Kurus & Isteri Ni Juga Kongsikan Tips Pilih Lemon Yang Bagus!

Merancang untuk dapatkan berat badan yang ideal sama ada untuk diri kita sendiri mahupun untuk kita anak beranak, elok dicuba dengan cara yang mudah dan yang penting tidak memudaratkan kesihatan.

Salah satu caranya selain perlu bersenam, ramai percaya dengan minum air lemon secara konsisten juga akan menampakkan hasilnya. Ini sebagaimana perkongsian pengalaman seorang isteri apabila melihat sendiri perubahan pada suaminya setelah amalkan minum air lemon secara konsisten.

Ni la air LEMON HALIA yang suami cikpooja dok amalkan secara konsisten….
Alhamdulillahh…Sekarang badan dah segak..Takde lagi peyut gendut dan gemuk
Lawas secara alami…Memang bagus sangat.

Bahan-bahan:

4 biji lemon
4 inci halia
Air 3 liter

Cara penyediaan:

Potong-potong halia dan lemon (buang biji)
(Potong membulat ye)
Masukkan dalam periuk
Masukkan air
Renehkan sampai air bertukar warna kekuningan…
Siap reneh…sejukkan dan masukkan dalam botol dan simpan lam peti sejuk ye.

Hai ampa😊😊Ni la air LEMON HALIA yg suami cikpooja dok amalkan secara konsisten….Alhamdulillahh…Skrg badan dah segak..Xde lagi peyut gendut n gumuks😁😁😂😂Lawas secara alami…Mmg bagus sgt…Xyah suh bini dia buat..dia buat sndr ja😁Ampa nak try ka??!!Resepi👇👇👇💚4biji lemon💚4inci halia💚Air 3liter👉Potong2 halia dan lemon(buang biji)(Potong membulat yea)👉 Masukkan lam piuk👉 Masukkan air👉 Renehkan smpai air bertukar warna kekuningan…(Masa reneh tu….ahhhh wangi berjuta2 lemon satu rumah😍😍😍)👉 Siap reneh…sejukkan dan masukkan dalam botol dan simpan lam peti sejuk yea….👉Nak minum….minum je…xyah tnya bape sudu nak minum😁😁…sbb cara minum mmg xde sukatan..depend pada penerimaan perut masing2…..👉Cedok air dia je isi dalam botoi na…halia ngan lemon tu xyah (kalau syg nak buang..bleh je gonye2 telan😁)….ramai plak yg pm cikpooja tnya macam2…penat menjawab😁Nota kaki…⭐Nak minum waktu bila pon boleh⭐Yg xtahan dgn masam…bleh tambah madu yea⭐Suami cikpooja Xminum air manis@bergula👉Jd…cepat la berat dia turun..Nota tgn pulak😝…👉Tips pemilihan lemon yg bagus…💚masa nak beli lemon…tekan2 kulitnya…jika kulitnya keras..itu bermakna lemon tu berkulit tebal…xsedap.. dan bila kita rebus nnt rasa dia pahit…💚lemon yg bagus adalah lemon yg berkulit lembut n xtebal sgt… insyaAllah berjuicy n xpahit bila kita renehkan nnt😁Nota perut plakss…ikikikikiiii…👉Suami cikpooja konsisten minum air lemon halia nie selama 3bulan lost 10kg…(Berat asal 80kg…. konsisten 3bulan hilang 10kg…dan skrg dia maintain konsisten sbb askar ni kalau BMI lebih mmg xleh move)👉Janji konsisten jeh…habis je buat lagi…habis je buat lagi…habis buat habis buat n buat lagi….👉Nak berat badan ideal kene la ghajin…ye dok!!!Sekian….

Cara pengambilan :
Nak minum….minum je…tidak perlu tanya barapa sudu nak minum..sebab cara minum memang tak ada sukatan..depend pada penerimaan perut masing-masing.
Cedok air dia je isi dalam botol na…halia dengan lemon tu payah

Nota kaki
⭐Nak minum waktu bila pun boleh
⭐Yang tak tahan dengan masam…boleh tambah madu
⭐Suami cikpooja tak minum air manis@bergula. Jadi…cepat la berat dia turun.

Tips pemilihan lemon yang bagus
1. Masa nak beli lemon…tekan-tekan kulitnya…jika kulitnya keras..itu bermakna lemon tu berkulit tebal…tak sedap.. dan bila kita rebus nanti rasa dia pahit.
2. Lemon yang bagus adalah lemon yang berkulit lembut dan tidak tebal sangat… insyaAllah berjuicy dan tak pahit bila kita renehkan nanti.

sumber : Cik Pooja via MAHN


Amalkan Doa Ini, Supaya Suami Kekal Kasih Sayang Pada Isteri

Benar, jodoh dan perpisahan itu adalah ketentuan Ilahi. Tidak salah untuk kita berikhtiar untuk memastikan kebahagiaan yang berkekalan. Sudah tentu perkara yang menakutkan adalah perpisahan akibat pergolakkan dalam rumahtangga. Justeru, selain memberi layanan yang baik kepada suami, titipkan doa buat suami supaya suami setia dan sayang kepada isteri.

Bagi isteri yang khuatir suami mereka tidak berlaku jujur dan tidak setia kepada anda, bolehlah amalkan petua dan amalan doa ini. Insyaallah si suami akan lebih jujur kepada isteri dan setia dengan limpah kasih sayang.

Ketika suami sedang tidur atau suami sedang beristirehat, pujilah suami anda. Usap dan belailah rambutnya atau wajahnya sambil membaca Surah Yusuf Ayat ke empat. Ambil ayat yang pengakhiran sahaja.

Rumi : inni ro aitu ahada ‘asharo kaukaban wash-shamsa walqomaro ro-aituhum lisajidin

Maksudnya : “Sesungguhnya aku mimpi melihat sebelas bintang dan matahari serta bulan; aku melihat mereka tunduk memberi hormat kepadaku”.

Kalau boleh tiup di muka suami, tiup terus. Tapi janganlah sampai exaggerate sehingga suami hairan pula ya.

Sama juga seperti di no 1, anda bolehlah mengusap atau membelai suami anda sambil membacakan Surah Taha ayat ke tiga puluh sembilan (39). Tapi ambil ayat yang hujung sahaja.

Rumi : wa alqaitu ‘alaika mahabbatammini walitusna’a a’laa ‘ain

Maksudnya : Dan Aku telah tanamkan dari kemurahanKu perasaan kasih sayang orang terhadapmu; dan supaya engkau dibela dan dipelihara dengan pengawasanKu.

Boleh juga cuba tiupkan pada suami atau minuman suami. Juga boleh diamalkan ketika memasak atau menyediakan pakaian kepada suami.

Antara tips lain untuk melembutkan hati suami ialah tawarkan diri untuk mengurut mereka. Siapa tidak suka diurut kan? Kalau anda tawar untuk memberikan masaj di tengkuk, di leher, belakang badan atau lain-lain, pasti suami tidak akan menolak. Pada ketika ini, bacalah Surah Ali Imran ayat ke 31 ini.

Rumi : qul inkuntum tuhibbu nallaha fattabi’u ni yuhbib kumullahu wa yaghfir lakum zunubikum wallahu ghafururrahim

Maksudnya : Katakanlah (wahai Muhammad): “Jika benar kamu mengasihi Allah maka ikutilah daku, nescaya Allah mengasihi kamu serta mengampunkan dosa-dosa kamu. Dan (ingatlah), Allah Maha Pengampun, lagi Maha Mengasihani.

Baca ayat ini sambil mengusap-ngusap tubuh suami. Insyaallah hati suami akan lembut dan bertambah kasih sayangnya kepada anda. Kalau anda tak jampi ayat ini pada suami pun, penulis amat yakin suami anda tak akan cari calon isteri baru kalau setiap hari anda urut badan mereka.

Amalkan doa ini selepas solat fardhu harian. Ayat ini bukan untuk jampi pada suami, tapi untuk diri anda sendiri. Amalkannya setiap hari Insyaallah menemui kejayaan.

Rumi : Ya aiyuhallazi na amanusbiru wa sobiru wa robithu wattaqullaha la’allakum tuflihun

Maksudnya : Wahai orang-orang yang beriman! Bersabarlah kamu (menghadapi segala kesukaran dalam mengerjakan perkara-perkara yang berkebajikan), dan kuatkanlah kesabaran kamu lebih daripada kesabaran musuh, di medan perjuangan), dan bersedialah (dengan kekuatan pertahanan di daerah-daerah sempadan) serta bertaqwalah kamu kepada Allah supaya, kamu berjaya (mencapai kemenangan).

Moga perkahwinan kekal bahagia hingga akhir hayat.


Telefon Pintar Percuma Untuk Keluarga B40, Mudahkan Anak Belajar Di Rumah!

Semenjak anak-anak kita tidak boleh  ke sekolah akibat Perintah Kawalan Pergerakan yang diumumkan 18 Mac lalu oleh kerajaan, nyata itu bukanlah alasan untuk anak-anak kita tidak mengulangkaji buku pelajaran.

Apatah lagi usaha dan iniasiatif guru-guru telah menggunakan aplikasi whatapps  untuk berkongsi nota dan memberikan latihan kepada anak murid, usaha ini harus dipuji.

Apa yang pasti tujuan murni ini bagi memastikan anak-anak kita terus dapat belajar walau tidak dapat pergi ke sekolah seperi biasa akibat Covid-19 ini.

Pun begitu, kita juga sedia maklum tidak semua pelajar tersebut terdiri daripada keluarga berkemampuan, ada sebahagiannya tidak mempunyai telefon pintar.

Pun begitu, memetik berita yang dikongsikan di Harian Metro, pastinya ramai berlapang dada bila mana YAYASAN YTL dengan kerjasama YTL Communications telah menawarkan telefon pintar percuma kepada pelajar sekolah kerajaan dari keluarga B40 yang tidak memiliki telefon pintar atau peranti mudah alih bagi sesi pembelajaran di rumah.

Inisiatif belajar dari rumah itu sebagai tambahan kepada kad SIM YES 4G dilengkapi dengan data 40 GB selain sumber pembelajaran yang turut diberikan kepada pelajar sekolah terbabit.

Setiap telefon pintar terbabit akan dilengkapi dengan kad SIM prabayar YES 4G dan pelan data sebanyak 120 GB bagi tempoh setahun.

Guru beri nama pelajar yang layak

Dalam satu kenyataan dikeluarkan hari ini, Yayasan YTL memohon kerjasama guru sekolah terbabit tampil membantu memberikan nama pelajar yang layak bagi memastikan telefon pintar itu dapat diserahkan kepada keluarga memerlukan.

Bekas guru dan isteri kepada Pemegang Amanah Yayasan YTL Tan Sri Aris Othman, Puan Sri Sherina Aris berkata, guru adalah yang terbaik untuk menilai keperluan pelajar di dalam kelas mereka.

Kemukakan pendaftaran

Guru boleh mencalonkan nama pelajar yang layak menerima telefon pintar di www.ytlfoundation.org/learn manakala pelajar yang berjaya akan dimaklumkan dan perlu mengemukakan pendaftaran mereka bagi membolehkan menerima telefon pintar dilengkapi pelan data 12 bulan YES 4G percuma.